(Ohjattu sivulta W.i.t.c.h)\nTämä artikkeli käsittelee sarjakuvaa. Animaatiosarjasta on erillinen artikkeli.\nW.I.T.C.H. on Disneyn Italian osaston tuottama tytöille suunnattu sarjakuva. Sen on luonut Elisabetta Gnone vuonna 2001.\nW.I.T.C.H.-sarjakuvasta on tehty myös animaatiosarja. Animaatio ei seuraa sarjakuvaa, vaan siinä on muitakin asioita, esimerkiksi Phobos nousee valtaan, vaikka hänet on kukistettu. Hahmot eivät myöskään näytä täysin samoilta kuin sarjakuvissa, koska sarjakuviin piirrettyjä hahmoja on jouduttu pelkistämään tv-sarjaan.\nWitchistä on myös kirjoitettu kirjoja. Kussakin kirjassa on oma seikkailunsa, eivätkä ne liity Witch-sarjakuvaan.\nSuomessa W.I.T.C.H.-lehti alkoi ilmestyä vuonna 2002. Viimeinen numero julkaistiin joulukuussa 2011.\n2 Kandrakarin Vartijat\n3 Muita henkilöitä\n8 Testi- ja tietokirjat\nViisi teinityttöä valitaan Kandrakarin kudoksen vartijoiksi, ja he saavat käyttöönsä neljän alkuaineen voimat. W.I.T.C.H. pitää itseään fantasiasarjakuvana, mutta siihen liittyy myös supersankariteemoja; tytöt pelastavat maailmaa ja yrittävät samalla elää normaalia teinitytön elämää tavoitteenaan, ettei kukaan saisi vihiä heidän taianomaisista kyvyistään ja tehtävistään. Sarjakuvan hahmot ovat W.I.T.C.H.-tytöt Will, Irma, Taranee, Cornelia ja Hay Lin.\nKandrakarin Vartijat[muokkaa | muokkaa wikitekstiä]\nRyhmän nimi W.I.T.C.H. tulee jäsenten etunimen alkukirjaimista, ja se tarkoittaa englanniksi myös noitaa ja witchit ovat noitia. Alla on päähenkilöiden esittelyt.\nWill on W.I.T.C.H-jengin johtaja. Will on syntynyt 19.1. ja hänen horoskooppimerkkinsä on kauris. Hän hallitsee mahtavaa Kandrakarin sydäntä, jossa piilee salaperäisiä voimia ja jota Phobos, Nerissa, Arik ja erityisesti Jonathan Ludmoore ovat halunneet hallita. Kandrakarin sydämeen on tiivistynyt neljän alkuperäisen elementin, maan, tulen, ilman ja veden voimat, ja Will voi hallita niitä halutessaan. Tämän lisäksi Willillä on kyky puhua koneille ja hallita sähkölaitteita.\nWillin perheeseen kuuluvat Simultech-yhtiössä työskentelevä äiti Susan. Willin isä Thomas on eronnut Susanista jo Willin ollessa pieni tyttö. Willillä oli ennen myös lemmikkimurmeli, mutta se jäi auton alle. Will asuu äitinsä kanssa vanhahkossa kerrostalossa.\nWill oli ollut pitkään rakastunut supersuositun Cobalt Blue -bändin laulajaan Matt Olseniin. Will luuli Mattilla olevan säpinää sekä Jackien, Mandyn että Oruben kanssa, mutta tosiasiassa Matt ja Will ovat koko ajan olleet ihastuneet toisiinsa. Juuri, kun Will ja Matt olivat löytäneet kivikkoiseen suhteeseensa onnen, Matt siepattiin Elementtien kirjan sisään, mutta Will ja muut W.I.T.C.H.-jengiläiset pelastivat hänet. Tämän jälkeen Matt tuurasi Karmillan, suositun rokkistaran, kitaristia, ja joutui siis jättämään Willin vähäksi aikaa. Kun Matt lopulta oli palaamassa, hän siirtyi Kandrakarin palvelukseen ja varasti W.I.T.C.H. - tytöiltä voimat, jotta voisi antaa uudet tilalle. Kun Matt lopetti työt Kandrakarissa, palautui Willin ja Mattin suhde ennalleen.\nYleensä Will ei viihdy koulussa alkuunkaan, mutta kantaa silti nöyrästi vastuun tulevaisuudestaan ja satsaa koulua varten. Willin lempiaineet ovat biologia ja kemia, mutta hän pitää paljon myös kuvataiteesta ja liikunnasta. Will ei ole erityisen hyvä ranskassa. Will harrastaa uintia ja pyöräilyä, ja hän viihtyy myös pitkiä aikoja tietokoneen ja eläinten parissa.\nWill on ujo, herkkä ja itsenäinen, mutta taikahahmossaan todella määrätietoinen, rohkea ja juuri oikea johtaja W.I.T.C.H.:ille.\nIrma on W.I.T.C.H.-jengin humoristisin jäsen. Irma on syntynyt 13.3. ja hänen horoskooppimerkkinsä on kalat. Hän hallitsee vettä, ja hän pystyy voimillaan käskyttämään sekä pieniä vesipisaroita että hurjia aaltoja, eikä hänen ihonsa ikinä rypisty hänen ollessaan vedessä. Tämän lisäksi Irma pystyy vaikuttamaan telepaattisesti koulussa häneltä kysyttyihin kysymyksiin ja hän voi muuttaa jonkun sammakoksi. Lisäksi irma osaa toteuttaa toiveitaan,joka paljastui ensimmäisessä saagassa\nSarjan alussa Irmaan ihastui todella sitkeästi hieman hömelö koulutoveri Martin, jonka tunteisiin Irma ei vastannut. Useimmiten Irma pakoilikin ihailijaansa, mutta oppi ajan kanssa myös pitämään tästä. Irman väljä ja varsin tapahtumatyhjä rakkauselämä sai uusia sävyjä tämän ihastuessa Cobalt Bluen kitaristiin Joel Wrightiin. Kaksikolla oli vahva ystävyyssuhde, mutta molemmat olivat salaa ihastuneet toisiinsa. Irman tunteet Joelia kohtaan kävivät ilmi, kun Irman fanikirje Karmillalle eksyi vahingossa Joelin käsiin ja Joel käsitti Irman kirjoittaneen hänelle. Tämän jälkeen Irma ja Joel ovat eläneet tasapainoista ystävyyssuhdetta. Joel on poistunut W.I.T.C.H-sarjiksista lähes lopullisesti. Joel on edelleen varsin ihastunut Irmaan, mutta Irmalla on alkanut olla lämpimiä tunteita myös lapsuudenystäväänsä Stepheniin. Stephen sai kuin saikin Irman ihastumaan itseensä. Pari seurusteli yhdessä hyvin rakastuneina kunnes Stephenin täytyi lähteä yliopistoon. Kukaan ei ole ihan varma mutta moni uskoo Stephenin ja Irman suhteen olevan ohi. Irma joutui paljastamaan Stephenille taikavoimansa, mutta Sthepen lupasi pitää sen salaisuutena\nIrma on huumorintajuinen ja pirteä tyttö, joka ei ajattele ennen kuin tekee, mutta taikahahmossa Irma muuttuu itsevarmemmaksi ja entistä huumorintajuisemmaksi.Irma on myös todella uskollinen Wilile koska neljännessä saagassa hän ei lainkaan suuttunut wilille tämän kerrotua mattille heidän salaisuutaan.\nTaranee on W.I.T.C.H.-jengin koulumyönteisin jäsen. Hän on syntynyt 23.4. ja hänen horoskooppimerkkinsä on oinas. Hän hallitsee tulta, ja hän pystyy voimillaan luomaan liekkejä, valaisemaan alueita ja sulattamaan metallia. Tämän lisäksi Taraneella on telepaattisia kykyjä.\nTaraneen perheeseen kuuluvat tuomari-äiti Teresa, psykologi-isä Lionel ja isoveli Peter. Teresa on Willin äidin Susanin paras ystävä, ja Teresa yritti varoittaa Susania Thomasista, mutta epäonnistui. Taranee sai myöhemmin tietää, että hän on adoptiolapsi, mutta pitää silti Teresaa oikeana äitinään, eikä enää välitä ollenkaan koko asiasta. Coorin perhe asuu kodikkaassa omakotitalossa.\nTaranee ihastui Nigel Ashcroftiin – samaiseen poikaan, joka oli yksi koulun pahis-jengin neljästä hahmosta. Tästä syystä Taraneen äiti Teresa suhtautui Nigeliin hyvin nihkeästi.Nigel ei ollut ikinä viihtynyt ryhmässä, ja Taraneen tavattuaan hän päätti erota Uriahista ja kumppaneista. Taraneen ja Nigelin ystävyys syveni rakkaudeksi, mutta sitten Nigelin kiero isoveli Daniel "Danny" käski Nigelin maalaamaan/kirjoittamaan Taraneen perheen autoon "onneton raukkis" mutta Taranee suuttui siittä enemmän kuin oli tarkoitus.\nTaranee on W.I.T.C.H.-jengin koulumyönteisin jäsen. Taranee rakastaa matematiikkaa. Taranee pitää myös fysiikasta, kemiasta ja joskus biologiasta. Taranee harrastaa tanssia, valokuvausta ja satunnaisesti koripalloa, ja pitää muutenkin urheilusta. Hän myös on eläintenoikeuksien ja muun moraaliajattelun kannalla.\nTaranee on ujo ja varautunut, mutta myös erittäin itsevarma, ja kun hän muuttuu taikahahmokseen, ujous ja varautuneisuus kaikkoavat kauas hänestä, ja hän muuttuu sähäkäksi, rohkeaksi ja entistä itsevarmemmaksi.\nHänen horoskooppimerkkinsä on härkä. Hän hallitsee maata, ja hän pystyy voimillaan kasvattamaan kasveja, luomaan maahan tunneleita tai kuiluja ja aiheuttamaan maanjäristyksiä.\nCornelian perheeseen kuuluvat pankinjohtajaisä Harold, entisöijä-äiti Elizabeth, pikkusisko Lilian ja Napoleon joka on wililtä lahjaksi saatu kissa. Cornelia karttaa Haroldin tunkeilevaa äitiä, joka rajoittaa Cornelian elämän kouluun ja harrastuksiin, ja haluaisi kokonaan poistaa siitä tapaamiset ystäviensä kanssa. Halen perhe asuu loisteliaassa kerrostalossa.\nCornelian koulu-aikainen ystävä Elyon oli Meridianin oikea hallitsija, vaikkei sitä itse tiennytkään. Kun W.I.T.C.H.-tytöt ihmettelivät outoja sattumuksia (eli merkkejä siitä, että olivat taikaolentoja), Elyon tapasi koulun Halloween-juhlissa lordi Cedricin, Phoboksen palvelijan. Hän pyysi Elyonin treffeille, ja kertoi tälle valheita tämän menneisyydestä. Elyon lähti Cedricin mukana Epämaille, jossa hän oli tuleva kuningatar. Phobos, Elyonin veli uskotteli luovuttavansa kruunun sisarelleen, joka oli sen laillinen perijä, mutta aikoikin vain varastaa Elyonin voimat omaan käyttöönsä. Cedricin valheiden takia Elyon kääntyi Corneliaa ja muita vastaan, mutta ymmärsi lopulta ketkä taistelevat hyvän puolesta. W.I.T.C.H.-tyttöjen avulla Elyon kukisti Phoboksen. Caleb oli kapinallisten johtaja Meridianissa. Cornelia oli aina nähnyt hänestä unia, siihen aikaan kun Elyon vielä asui Heatherfieldissä. Kun Cornelia lähti kerran yksin Meridianiin, koska muut eivät halunneet tulla hänen mukaansa, hän ystävystyi uudelleen Elyonin kanssa ja tapasi Calebin. Cornelia oli suruissaan, koska joutui lähtemään Meridianista, Calebin luota, mutta tämä muutti Cornelian kyyneleen säihkyväksi liljaksi, ja lupasi, että he vielä joskus kohtaisivat uudelleen. Myöhemmin Cornelia ritaantui kuitenkin pahasti Calebin kanssa, ja pari erosi. Sitten Cornelia alkoikin mennä hämilleen Taraneen isoveljen, Peterin seurassa... Taraneen lailla myös Cornelia suhtautuu kouluun myönteisesti. Cornelian lempiaine on historia, mutta hän pärjää myös muissa aineissa, mm. maantiedossa, erinomaisesti. Matematiikka sen sijaan tuottaa Cornelialle jonkin verran vaikeuksia. Cornelia harrastaa taitoluistelua kilpatasolla. Hän on erityisen heikkona pintamuotiin kuuluviin vaatteisiin, ja tämän lisäksi Cornelia pitää paljon kissoista.\nCornelia on viileän varma ja toisinaan vakava, mutta kuitenkin hempeän ujo varsinkin rakkausasioissa, ja pelkää välillä kuollakseen mokaavansa. Taikahahmossa hänestä tulee avarakatseisempi, mutta hän säilyttää silti luontaisen itsevarmuutensa.\nHay Lin on W.I.T.C.H.-jengin luovin ja optimistisen jäsen. Hänen horoskooppimerkkinsä on kaksonen. Hän hallitsee ilmaa, ja hän pystyy voimillaan luomaan ilmavirtauksia ja hiekkamyrskyjä ja on ainoa W.I.T.C.H.-tytöistä, joka osaa lentää. Tämän lisäksi Hay Linillä on kyky selvittää esineiden alkuperä ja historia, ja tarinassa Aika ennen taikaa hänen leijansa on ainoa, joka kykenee lentämään tyynelläkin.\nHay Linin perheeseen kuuluvat isä Chen Lin ja äiti Joan Lin, jotka ovat molemmat töissä kiinalaisessa ravintolassa, Silver Dragonissa. Hay Lin on ainoa lapsi, mutta ei ole koskaan löytänyt siitä huonoja puolia, toisin kuin Will. Hay Linillä on todella lämpimät välit vanhempiinsa, ja välillä häntä hävettää olla niin hyvissä väleissä erityisesti äitinsä kanssa. Linin perhe asuu historiallisessa omakotitalossa johon he muuttivat hiljattain. Chen Lin ja Joan Lin aikovat jatkaa Silver Dragonin pitämistä vanhassa osoitteessaan, ja laajentaa ravintolaa.\nHay Lin ei uskonut kovinkaan vahvasti rakkauteen, ennen kuin tapasi Eric Lyndonin, tähtitieteilijä Zachary Lyndonin pojanpojan. Hay Linin ja Ericin välille syntyi heti vetovoima, sillä he tunsivat olonsa rennoiksi toistensa seurassa, ja kaksikolla oli samat kiinnostuksen kohteetkin. Ystävyyssuhde alkoi juuri syvetä, kunnes Ericin vanhemmat saapuivat ja ehdottivat Ericille, että tämä voisi muuttaa heidän kanssaan toiseen kaupunkiin. Pitkään perheestään erossa ollut Eric teki raskaan valinnan ja päätyi seuraamaan järjen ääntä ja lähtemään perheensä mukana Open Hilliin. Hay Lin masentui, mutta sai pian tilaisuuden tavata Ericiä uudestaan. Pitkä välimatka vahvisti tunteita, joita pari on uskaltanut näyttää avoimemmin.\nHay Lin ei pidä koulua elintärkeänä osana elämää, mutta pyrkii silti silloin tällöin hyviin numeroihin. Hay Linin lempiaine on ehdottomasti kuvataide, ja hän pitää myös todella paljon käsitöistä. Biologiasta hän ei oikein pidä, eikä olekaan kovin hyvä siinä. Hay Linin synnynnäinen lahjakkuus kuvataiteessa ulottuu vapaa-aikaankin, sillä hän piirtää, suunnittelee ja ompelee vaatteita itselleen ja ystävilleen. (Sarjan alussa hänen tyyliinsä kuuluivat varsin vahvasti kiinalaistyyliset nauha- ja nyöriviritykset, sekä isot aurinkolasit. Sarjan edetessä tämä tyyli hieman jäi.) Hay Lin pitää myös paljon sisustamisesta ja rakastaa kaikkea avaruuteen liittyvää.\nHay Lin on aina iloinen ja aurinkoinen, eikä hän koskaan haasta riitaa. Taikahahmossa Hay Lin saa aimo annoksen itsevarmuutta ja rohkeutta, joiden avulla hän pystyy tekemään mitä vain.\nElyon asui ennen Heatherfieldissä, opiskeli samassa koulussa W.I.T.C.H.-tyttöjen kanssa ja oli Cornelian paras ystävä. Koulun juhlissa hän kuitenkin tapasi Cedricin, komean pojan, joka oli Phoboksen palvelija. Elyon ihastui Cedriciin päätä pahkaa, mutta tämä ei halunnutkaan tutustua häneen, vaan kertoa hänelle kaiken omasta menneisyydestään! Cedric valehteli, että Elyonin vanhemmat olisivat ilkeyttään siepanneet hänet, ja vieneet hänet pois kotimaailmastaan Epämailta. (Todellisuudessa Elyonin vanhemmiksi tekeytyneet meridianilaiset upseerit ja imettäjä halusivat viedä hänet turvaan Phoboksen pahuudelta.) Elyon sai tietää olevansa Meridianista kotoisin ja lähti sinne Cedricin kanssa. Hän osoittautui Meridianin lailliseksi kuningattareksi. Phobos aloitti kruunajaisseremoniat siskolleen, mutta W.I.T.C.H.-tytöt tulivat onneksi ajoissa paikalle varoittamaan Elyonia hänen veljensä todellisista aikeista: Imeä Elyonin taikavoimat kruunuun ja saada ne täten itselleen. Seremonian aikana Elyonin paikalla olikin oikeasti tämän astraalimarja eli kaksoisolento. Phobos paljasti kaikille hirvittävän tyranniutensa ja tainnutti Elyonin kaksoisolennon. Oikea Elyon kuitenkin paljasti kasvonsa ja kansa nousi kapinaan Phobosta vastaan. Tämän soturit tuhosivat kaupunkia samaan aikaan kun Phobos yritti palatsissaan tuhota lumottua kruunua. W.I.T.C.H.-tytöt ja Elyon tulivat palatsiin, ja Cedric alkoi taistella vartijoita, ja Elyon Phobosta vastaan. Vartijat ja Elyon yhteispelillä kuitenkin voittivat viholliset, ja näin ollen Cedric ja Phobos vangittiin Kandrakariin Sumujen torniin ja Elyon nousi Meridianin hallitsijattareksi. Calebin riitannuttua ja sitten erottua Corneliasta hän ja Elyon menivät yhteen.\nCaleb on syntyjään prinssi Phoboksen oma luomus, Mutisija, mutta hänelle kehittyi jo varhain vahva tahto ja omatunto, jotka saivat hänet kapinoimaan herraansa Phobosta vastaan. Tahdonvoimallaan Caleb otti ihmishahmon ja nousi johtamaan Meridianin kapinallisia, jotka taistelivat prinssi Phoboksen hallintoa vastaan. Elyon kertoi parhaalle ystävälleen Cornelialle Calebista, ja Cornelia tajusi, että Caleb oli hänen etsimä rakkautensa. Kun Cornelia ja Caleb sitten tapasivat, he ihastuivat toisiinsa heti. Pian ihastus syveni rakkaudeksi. Kun Cornelia pyysi Calebia muuttamaan Heatherfieldiin hänen kanssaan, Caleb kieltäytyi, vaikka rakastikin Corneliaa. Heidän maailmansa olivat liian erilaiset ja he olivat muutenkin erilaisia. Cornelia suuttui tästä ja pari erosi. Caleb loukkaantui Cornelian reaktiosta niin, että lopulta menetti itsekin romanttiset tunteensa häntä kohtaan. He ovat kuitenkin edelleen ystäviä, nipin napin. Calebista tuli Elyonin neuvonantaja Meridianissa. Neljännessä saagassa Caleb tajusi, että ihminen, kenen kanssa hän haluaa jakaa kaikki tunteensa (myös rakkauden...), on Elyon.\nOrube ei kuulu W.I.T.C.H.-ryhmään, mutta hän oli mukana W.I.T.C.H.-tyttöjen Arkhanta-tehtävässä, ja hän asui hetken Heatherfieldissä, jossa myös W.I.T.C.H.-tytöt asuvat. Hän lähti Heatherfieldiin Oraakkelin pyynnöstä, Taraneen sijaiseksi jengiin, kun tämä aikoi erota ryhmästä. Hän on kotoisin Basiladesta, eräästä toisesta maailmasta. Hän on Kandrakarin Luban opettama soturi, hänellä on hieman sisäänpäin kääntynyt, kissamainen luonne ja näyttää harvoin tunteitaan muille. Aluksi hänellä oli ongelmia muiden tyttöjen kanssa, - etenkin Irman - mutta heistä kaikista tuli lopulta erittäin läheisiä ystäviä. Orube työskentelee nykyään erään lehden toimittajana. Viidennessä saagassa Orube rakastui maahan karkoitettuun Cedriciin ja kertoo tälle mystisestä elementtien kirjasta josta kuuli Dean Collinsilta. Monien juonen käänteiden jälkeen Cedric kuolee elementtien kirjan sisällä ja hyvästelee Oruben. Tyttöjen ja Mattin päästyä pois kirjasta Orube jäi suremaan häntä ja vetäytyi Kandrakariin mietiskelemään.\nPrinssi Phobos on julma, ylimielinen ja armoton Elyonin isoveli sekä Meridianin entinen riistäjähallitsija. Kun Elyon oli pieni, hänet vietiin Heatherfieldiin turvaan Phobokselta ja Phoboksesta tuli hallitsija. Hänen hallintokautensa aikana Meridianissa vallitsi köyhyys ja epätoivo, koska Phobos ei välittänyt kansastaan vaan imi Meridianin voimat kuiviin. Hän asui linnassaan ja näyttäytyi vain mutisijoille ja uskolliselle palvelijalleen Cedricille. Hän halusi Elyonin mittaamattomat voimat itselleen jotta voisi valloittaa muitakin maailmoja, mutta epäonnistui tavoitteissaan W.I.T.C.H.-tyttöjen ansiosta ja Elyon nousi valtaistuimelleen. Phobos ja Cedric suljettiin Kandrakarin Sumujen torniin. Phobos onnistui pääsemään sieltä pois Endarnon, Sumujen tornin vartijan hahmossa. Hän osoittautui varsin taitavaksi manipuloimaan ihmisiä ja onnistui melkein valituttamaan itsensä oraakkeliksi Endarnona, mutta paljastui lopulta ja ollen liian ylpeä antautuakseen ja mennäkseen takaisin vankilaan sumujen torniin, hän hyppäsi Kandrakarin tornista alas tyhjyyteen, ikuiseen pudotukseen. Ennen sitä Phobos oli piilottanut Ajan Tuuli-nimiseen taikariipukseen väkevän paluuloitsun, jonka avulla palaisi takaisin jos epäonnistuisi. Phobos oli Endarnon hahmossa antanut riipuksen Cornelialle, jotta aika Heatherfieldissä pysähtyisi vartijoiden poissa ollessa. Vartijat sekä muut luulivat Phoboksen hävinneen ja olevan ikuisesti Kandrakarin tyhjyydessä, mutta Phobos palasi ja hyökkäsi Rudolphin taloon. Ollen lähes olematon, tyttöjen iskut eivät vaikuttaneet häneen. Phobos olisi palannut omaksi itsekseen heti, kun Ajan Tuuli olisi valunut tyhjiin, mutta Cornelian Napoleon-kissa pudotti sen vahingossa akvaarioon. Sitten vartijat tuhosivat Phoboksen näennäisen lopullisesti.\nLordi Cedric oli Phoboksen uskollinen palvelija, kun Phobos hallitsi Meridiania. Hän pystyi muuntautumaan liskomaiseksi hirviöksi, joka oli hänen oikea ulkomuotonsa. Hän on horoskoopiltaan vesimies. Hän kertoi Elyonille tarinan alussa totuuden Elyonin vanhemmista ja kotimaasta ja vei hänet Meridianiin. Cedricin unelma oli tulla mutisijaksi, herransa palkinnosta. Kun Phobos oli päässyt Sumujen tornista, Cedric sai hoitaa Phoboksen antamia tehtäviä Heatherfieldissä ja tarkkailla W.I.T.C.H.-tyttöjä ja tuhota heidät. Lopulta Phobos petti hänet ja Cedric asettui häntä vastaan. Kun he paljastuivat, Cedric päätyi takaisin Sumujen torniin. Pian oikea Oraakkeli armahti hänet ja lähetti asumaan ilman taikavoimiaan Heatherfieldiin kirjakauppaansa, jossa hän on jo tarinan alussa pitänyt majaa. Hän sai käsiinsä Elementtien kirjan, houkutteli Mattin sen vangiksi ja auttoi W.I.T.C.H.-tyttöjä tulkitsemalla kirjan lausumia salaperäisiä arvoituksia maagisien elementtikivien olinpaikoista. Tosin Cedricin syy auttaa tyttöjä ei ollut aivan rehellinen, vaan tähtäimessä oli jälleen kerran kosto vartijoille. Cedric kuitenkin alkoi tuntea jotain Orubea kohtaan, eikä tunne ollut aivan yksipuolinen. Cedric auttoi vartijoita ja Orubea jatkamaan matkaansa uhraamalla oman henkensä Elementtien kirjan sisällä, ja petti samalla Jonathan Ludmooren, jolle oli luvannut Kandrakarin sydämen omaa vapauttaan vastaan. Juuri ennen kuolemaansa hän myönsi Orubelle tunteensa ja Cedricin muututtua musteeksi Orube kirjoitti sillä viimeisen luvun nimeksi "Hyvästi".\nMatt on horoskoopiltaan leijona. Hän käy samaa koulua kuin W.I.T.C.H.-tytöt. Hän soittaa kitaraa ja laulaa Cobalt Blue-nimisessä yhtyeessä, joka on toiminut myös itse Karmillan lämppärinä. Siksi hän on monien tyttöjen salainen ihastuksen kohde. Matt oleilee kuitenkin mieluummin isoisänsä eläinkaupassa pörröisten eläinten joukossa kuin faniensa kanssa. Matt ja Will ovat olleet ihastuneita toisiinsa jo pitkään, mutta molemminpuolinen ujous ja harmilliset kömmähdykset ovat tuoneet mutkia matkaan. Nyt he ovat kuitenkin yhdessä ja Will on kertonut hänelle kaiken Kandrakarista ja heidän maagisista tehtävistään ja Matt on nyt tavallaan heidän "tukihenkilönsä" Heatherfieldissä. Matt on joutunut maagisen Elementtien kirjan sisään vangiksi, ja pelastaakseen hänet W.I.T.C.H.-jengin täytyi kerätä elementtikivet saadakseen Elementtien kirjan auki, mutta kun se oli tehty, täytyi vielä käydä koko kirja luku luvulta läpi, ja tytöt huomasivat, että se kertoi kaikki Jonathan Ludmooren tieteiskokemukset kuin päiväkirja. Viimeinen luku häämötti jo edessä, mutta Ludmoore halusi vielä Kandrakarin sydämen ja elementtien mahdin itselleen, ja aikoi tuhota Mattinkin siinä sivussa, mutta tytöt ja Orube saivat lopulta Mattin pelastettua.\nYan Lin on Hay Linin omalaatuinen isoäiti, jolta itse Himerish on joskus kuullut suoria sanoja, sillä kuoltuaan Yan Lin siirtyi Kandrakariin, jota oli palvellut jo ennen kuolemaansakin. Ennen kuolemaansa hän kuitenkin kertoi Willille, Irmalle, Taraneelle, Cornelialle ja Hay Linille heidän olevan Kudoksen nuoria vartijoita. Yan on itse entinen vartija, joka hallitsi ilmaa. Hänen lisäkseen muut vartijat olivat Cassidy, Halinor, Kadma ja Nerissa. Kun Himerish luopui kaikkivaltiudestaan ja perusti Triumviraatin, hän jakoi mahtinsa ja vastuunsa sekä Endarnon että Yan Linin kanssa.\nKadma hallitsi maan voimia siihen asti, kunnes tuli uusien vartijoiden vuoro. Hän oli seurannut Willin elämää Halinorin kanssa silloin kun Will asui vielä Fadden Hillissä. Koska hän ja Halinor eivät hyväksyneet Himerishin päätöstä antaa Kandrakarin sydäntä Cassidyn huostaan, heidät erotettiin Kandrakarista. Kadmalla on myös lemmikkilintu Tirppa.\nCassidykin palveli Kandrakaria veden vartijana, mutta omalla hengellään. Cassidy sai vain hetkeksi Kandrakarin sydämen, koska Nerissa vaikutti liian kiintyneeltä siihen hoitaakseen tehtäväänsä, mutta Nerissa anasti sen häneltä ja tuhosi samalla Cassidyn. Will on nähnyt Cassidyn yhden kerran ja puhunut hänen kanssaan, silloin kun hän menetti Kandrakarin sydämen Nerissalle, ja Cassidy antoi oman pienen lahjansa Willille: Cassidyn tähden, joka toimii jonkin aikaa sydämen tilalla. Lopulta nämä kaksi sulautuivat yhteen.(Cassidyn tähti)\nHalinor hallitsi ennen tulen voimia. Hän perusti Kadman kanssa Nousevan tähden säätiön, mutta nykyään Kadma toimii yksin. Juuri Halinorin päiväkirjasta W.I.T.C.H.-tytöt saivat vihjeitä professori Lyndonin avulla Cassidyn tähdestä.\nNerissa oli yksi Kandrakarin vartijoista, sydämen kantaja. Hän tuhosi Cassidyn raivon sokaisemana, ja varasti häneltä Kandrakarin sydämen. Siitä hän sai rangaistuksen: Hänet suljettiin Thanson-vuorelle, ja Nerissa pääsee vapaaksi vain, jos yhdessä henkilössä yhdistyy viisi elementtiä: se tapahtui Luban avustamana, vaikka Luba ei tarkoituksella auttanut Nerissaa. W.I.T.C.H. -tyttöjä Nerissa piinasi painajaisilla, mutta loppujen lopuksi tytöt voittivat Nerissan. Nerissa soitti aina samaa sävelmää, Nerissan liverrystä, poikkihuilulla. Hay Lin oli ainoa tytöistä joka oli immuuni painajaisille, sillä ennen Nerissan julmaa tekoa, olivat Yan Lin ja Nerissa hyviä ystäviä.\nHimerish on alkujaan Basiliadesta, samasta paikasta kuin Orubekin. Hänet erotettiin oraakkelin tehtävistä Phoboksen Endarnon ruumissa ollessaan esittämien syytteiden takia. Himerish joutui palaamaan takaisin Basiliadeen, mutta Orube löysi hänet ja toi Maahan. Yhdessä hän ja W.I.T.C.H.-jengi voittivat Phoboksen.\nWe, pieni karvapalloa muistuttava riiviö, tuli Himerishin mukana Basiliadesta Kandrakariin, ja sai kodin Oruben luota. Harmiksi Orube on allerginen Welle. Wellä on erikoisominaisuuksia, joista W.I.T.C.H.-tytöt tietävät vain muutaman, esim. sen, että We osaa muuttua näkymättömäksi, vaikka häntä jää silloinkin näkyväksi. Irma keksi antaa We:lle nimen, koska sen tassunpohjissa olivat W ja E. We asuu nykyään Heatherfieldissä W.I.T.C.H.-tyttöjen kanssa. We löysi kirjakaupan kellarista Kandrakariin vievän portin. We:n "salainen" ihastus on Cornelia. We kuitenkin kulkee usein Hay Linin tai Oruben kanssa\nJoel on Irman hyvä ystävä. Hän käy samaa koulua, kuin W.I.T.C.H.- tytöt. Hän tutustui Irmaan Karmillan konsertissa, kun huomasi, että heillä ovat täsmälleen samanlaiset fanipaidat. Joel soittaa bändissä Cobalt Blue ja on Peterin ja Mattin hyvä ystävä. Vapaa-aikanaan Joel surffaa ja kuuntelee musiikkia. Joel on ihastunut Irmaan ja on jo pitkään luullut, että Irmakin rakastaa häntä. Aluksi Irma ei pitänyt Joelista, mutta hänen tunteensa ovat menneet vain parempaan suuntaan.\nPeter on Taraneen noin lukioikäinen isoveli, neljä vuotta pikkusiskoaan vanhempi ja koko nimeltään Peter Lancelot Cook. Koulun lisäksi hän viettää aikaansa musiikin, urheilun ja ystävien parissa. Yleensä Peter keskittyy koripalloon ja surffaukseen, mutta monet muutkin vauhdikkaat lajit, kuten tennis kiehtovat häntä. Peterillä ja Taraneella on lämpimät välit. Vaikka Taranee varmasti kieltäisi kysyttäessä koko jutun, Peter on hänen henkilökohtainen suojelusenkelinsä monessakin mielessä. Peterillä ei ole tyttöystävää, mutta hän on ihastunut Corneliaan ja on siinä uskossa, että Corneliakin on ihastunut häneen. Ja hän on aivan oikeassa.\nLudmoore oli Epämailta kotoisin oleva Phoboksen alainen, joka loi Phoboksen käskystä Kudokseen portit, joiden sulkeminen oli W.I.T.C.H.-tyttöjen ensimmäinen tehtävä. Suoritettuaan tehtävänsä hän ei kuitenkaan palannut Meridianiin, vaan jäi asumaan Heatherfieldin lähellä sijaitsevaan huvilaan, Villa Ludmoreen. Siellä hän yritti Elementtien kirjan avulla saada elementtien voimat hallintaansa, mutta ei ollut kyllin vahva ja jäi vangiksi kirjan sisään. Lopulta Cedric, joka oli karkotettu maahan ilman taikavoimiaan, löysi kirjan ja kiinnostui siitä. Kirjan kanteen oli kuvattu kaksipäinen, suuren silmän ympärille kietoutunut lohikäärme.\nKun kirja puhui Cedricille, se käytti muinaista Meridianin kieltä. Se halusi hänen tuovan hänelle neljä elementtikiveä, joiden avulla hän pääsisi vapaaksi. Vastapalvelukseksi Ludmoore lupasi palkita Cedricin uusilla maagisilla voimilla. Cedric yritti kerran vihaisena väkisin avata kirjan, mutta se sinkoutui seinään ja jäi kiinni siihen. Se varoitti, että "jokainen, joka yrittää avata väkisin tämän kirjan, joutuu vangiksi sen sisälle." Se säästi Cedricin vain, koska tarvitsi häntä. Cedricin onnistui houkutella Matt Olsen kellariin, ja Cedricin poistuessa Matt yritti avata kirjan väkisin, ja jäi vangiksi sen sisälle.\nKirja lausui neljä arvoitusta, joiden avulla W.I.T.C.H.-tytöt löysivät elementtikivet ja avasivat kirjan viidestä lukosta neljä. Viimeiseksi Ludmoore halusi Kandrakarin sydämen, mutta kun Will ei suostunut siihen, Ludmoore imaisi W.I.T.C.H.-tytöt, Oruben ja Cedricin kirjan sisään. Tytöt selvittivät tiensä läpi kirjan, minkä aikana Ludmoore paljasti Cedricille, että tuhoaisi W.I.T.C.H.-tytöt, Orube ja Mattin heti, kun saisi elementtien voimat haltuunsa.\nCedricin pyynnöstä Ludmoore palautti tälle hänen maagiset voimansa. Hän varasti tytöille tietä osoittavat Kandarakarin elementtikortit. Sitten hän ilmestyi tytöille käärmehahmossaan ja esitti Ludmooren tarjouksen: hän halusi Kandrakarin sydämen Mattia vastaan (mikä ei pitänyt paikkaansa). Kun Orube kielsi Williä, Ludmoore yritti tuhota hänet, mutta Cedric esti häntä. Hän palautui heikkona ihmishahmoonsa. Hän päästi elementtikortit johdattamaan tien viimeisen luvun korttien ilmoittamalle ovelle. Luvun ovi avautuisi kirjoittamalla sen nimen oveen, mutta kynästä oli loppunut muste. Heillä oli kyllä toisesta luvusta tullut sulkakynä, mutta ei mustetta.\nCedric kertoi Orubelle, että Ludmoore ei pidä lupauksiaan, sekä todelliset tunteensa häntä kohtaan. Sitten Cedric katosi muuttuen musteeksi. Sen avulla Orube kirjoitti viimeisen luvun otsikon: Hyvästi. Viimeisestä luvusta he löysivät suuren, musteen täyttämään tiimalasiin vangitun Mattin. Ludmoore esittäytyi ja halusi sydämen vastineeksi Mattista. Orube ei voinut varoittaa Williä, koska luvun otsikon kirjoittaminen tuntui vieneen häneltä puhekyvyn. Will luovutti sydämen, mutta Ludmoore ei voinut pitää sitä kädessään, koska luovuttamisen ja vastaan ottamisen on tultava sydämestä. Samalla sydän särkee tiimalasin, ja Matt on taas vapaa.\nW.I.T.C.H.-tyttöjen juhliessa Ludmoore muuttaa itsensä lohikäärmehahmoonsa ja nappaa Mattin. Ludmoore yrittää tuhota vartijat, mutta he muuttuvatkin osaksi elementtejään: Taranee tuleksi, Hay Lin ilmaksi, Irma vedeksi, Cornelia maaksi ja Kandrakarin sydän loimuaa energiasta. He hyökkäävät, mutta heidän huomaamattaan Ludmoore nappaa Kandrakarin sydämen ja imee vartijoiden voimat taas itseensä. Hän kuitenkin unohti Mattin, joka otti kirjan ja pyyhki Ludmooren nimen, kun se mainittiin kirjassa ensi kerran, jolloin se poistuu kaikilta muiltakin sivuilta, ja Ludmoore sulaa musteeksi. Sitten, Mattin kirjoittaessa kirjan viimeisiä sanoja, Irma haihduttaa mustetahran ja Hay Lin hajottaa sen taivaan tuuliin. Sitten kirja päätetään viimeiseen sanaan: Loppu! Oruben halatessa surullisena kirjaa elementtikortit saapuvat ja vievät W.I.T.C.H.-tytöt, Oruben ja Mattin Kandrakariin. Orube jäi sinne, halaten suruissaan Elementtien kirjaa, onneksi kyeten sentään taas puhumaan.\nTecla Ibsen on vanha rouva, jonka ainoa tavoite on pysyä ikusesti nuorena. Siksi hän langettaa ragorlangin, joka on ikään kuin ihmisen paha puoli. Ragorlang imee uhrinsa elinvoimat ja antaa ne omistajalleen. Teclan apurina toimii hänen rakas aviomiehensä Karl. Hay Linin ollessa Ericin luona Openhillissä ragorlang hyökkäsi hänen kimppuunsa. Silloin Tecla ymmärsi, että jos hän saisi W.I.T.C.H.-tyttöjen elinvoimat itselleen, hänestä tulisi nuori ilman muiden elinvoimia. W.I.T.C.H.-tyttöjen voimista tuli Teclan pakkomielle. We:n mokan takia Tecla sai voimia, jolla hän pystyi langettamaan viisi ragorlangia (joiden rinnassa komeili kunkin elementin symboli) yhden sijaan. W.I.T.C.H.-tytöt saivat kuitenkin kukistettua ragorlangit ja suljettua ne ragorlangmetsästäjä Folknerin ragorlangansaan. Folkner sulatti itsensä ragorlangeihin ja viimeisen taistelun tullessa Tecla menehtyi yrittäessään saada ragorlangeja takaisin itselleen. Nyt Tecla on aloittanut uuden elämän kandrakarissa oraakkelin pyynnöstä.\nKarl Ibsen on Teclan rakas aviomies,joka auttaa Teclaa kaikessa. Karl auttoi Teclaa jopa hankkimalla uhreja ragorlangeille. Loppujen lopuksi Karl alkoi kuitenkin hangoitella Teclaa vastaan ja lopulta jopa kieltäytyi auttamasta tätä. Karl kuoli syöksyessään ragorlangin hyökkäyksen eteen ja Tecla säästyi. Teclakin kuoli myöhemmin ja nyt he viettävät uutta elämää kandrakarissa oraakkelin pyynnöstä.\nFolkner on ragorlangmetsästäjä, joka tietää W.I.T.C.H.-tyttöjen salaisuuden ja auttoi heitä kukistamaan Teclan rakentamansa ragorlangansan avulla. Folkner oli Sheffiel Institutissä muka silmälääkäri ja etsi potilaittensa silmistä merkkejä ragorlangeista. Hän onnistui löytämään Hay Linin silmistä merkin ja ryhtyi auttamaan heitä Teclan kukistamisessa. Lopulta, kun ragorlangit oli viety Teclalta, hän sulatti ragorlangin itseensä ja muuttui pahaksi. W.I.T.C.H.-tytöt käyttivät kuitenkin hänen omaa asettaan tekijäänsä vastaan ja imivät sekä ragorlangit sekä Folknerin ragorlangansa sisälle.\nLaura Steedson oli Jensens Dance Academyn uusi opettaja, joka oli aluksi todella tiukka. Laura Steedson seurusteli tanssija Hector Lurien kanssa. Kun Hay Lin ei päässyt ystäviensä tapaan pääsykokeesta läpi, hän pyysi uusintamahdollisuutta. Hay Linin päättäväisyys teki Lauraan vaikutuksen ja niin he ystävystyivät. Myöhemmin Laura auttoi W.I.T.C.H.-tyttöjä esityksien valmisteluissa. Laura Steedson kuoli yllättäen numerossa 84.\nVarjojen äiti on entiseltä nimeltään Meter. Meter oli kevään kuningatar, jonka jalanjäljissä kaikki puhkesi kukkaan. Ylpeys sekoitti kuitenkin Meterin pään ja hän käytti voimiaan muuttuakseen hirviöksi. Meter hyökkäsi Kandrakariin vihreän pataljoonansa kanssa. Muut elementtien valtiattaret (tulen, ilman ja veden) nousivat vastarintaan ja lopulta kukistivat Meterin. Meter tuomittiin tyhjyyteen. Jotenkin Meter onnistui taas juurtumaan ja hän istutti mustan siemenen kandrakariin. Vaikka Kandrakar suljettiin ulkopuolisilta uhilta, musta siemen kasvoi puuksi ja sai koko kandrakarin valtaansa. Samalla se teki rakoja kandrakaria suojaavaan panssariin, jonka kautta Varjojen äiti pääsi kulkemaan kandrakariin. W.I.T.C.H.-tytöt (joilla oli uudet voimansa) onnistui kuitenkin kukistamaan Varjojen äidin tekemällä puhtaasta ystävyydestä taikahahmon, joka kukisti Varjojen äidin ja kivetti lopuksi Varjojen äidin ja itsensä.\nMartin Tubbs on Irman ystävä. Hän kuuluu Heatherfieldin Oiviin Otsoihin ja on kirjeenvaihdossa ranskalaisen tytön kanssa. Martin on ollut ihastunut Irmaan.\nGrumperin siskokset toimittavat Heatherfieldin lehteä ja etenkin juorupalstaa. Grumperien jutut ovat saaneet monet henkilöt raivon partaalle. Grumperit ovat tunnollisia oppilaita ja tulevat kouluun kipeinäkin. He ovat osallistuneet myös Miss Tavis -kilpailuun, joka näytettiin televisiossa.\nKarmilla on kuuluisa rock-tähti, jota mm. Irma fanittaa. Sheila on Karmillan ystävä ja Matt Olsen on ollut Karmillan kitaristina.\nUriah, Kurt ja Laurent\nUriah, Kurt ja Laurent ovat Sheffield Instituten pahikset. He ovat jääneet ainakin kerran luokalle. Uriahin jengi nähtiin jo ensimmäisessä tarinassa, kun he keksivät piilottaa kurpitsaan ilotulitusraketteja. Sen jälkeen Uriahin jengi on mm. varastanut yhden koulun oppilaan kellon ja varastanut lentoliput.\nCornelian perheeseen kuuluvat isä Harold Hale, äiti Elizabeth ja pikkusisko Lilian. Harold työskentelee pankissa ja Elizabeth on entisöijä. Cornelialla on myös ärsyttävä mummo.\nWillin perheeseen kuului tarinan alussa vain äiti Susan Vandom. Willin biologinen isä on Thomas Vandom. Thomas nähtiin tarinassa muutaman kerran. Hän yritti kiristää Willin äidiltä rahaa. Kadma maksoi rahat ja Thomas katosi. Willin äiti meni naimisiin historian opettaja Dean Collinsin kanssa ja he saivat pojan, Williamin, jolla oli maagisia kykyjä.\nIrmalla on isä Tom Lair, äiti Anne Bannister ja pikkuveli Christopher. Irmalla on myös kilpikonna Skalde jonka hän sai Aika ennen taikaa -tarinassa. Anne ei ole Irman oikea äiti. Irman isä on ammatiltaan poliisi.\nTaranee on adoptoitu. Hänen vanhempansa kuolivat tulipalossa. Taraneella on veli Peter Cook, joka harrastaa surffausta, isä Lionel ja äiti Theresa. Theresa on tuomari ja Lionel psykologi. Taraneen perhe asui aiemmin vuoristossa Sesamo-nimisessä kaupungissa.\nHay Linin perhe\nHay Linillä on äiti, isä ja isoäiti. Hay Linin isoäiti on kandrakarissa. Hän kuoli toisessa Witch-lehden toisessa numerossa. Hay Linin vanhemmat omistavat Silver Dragon -nimisen ravontolan.\nW.I.T.C.H.-lehti ilmestyy joka kuukauden ensimmäinen keskiviikko.\nAikakirjoihin on kerätty lehdissä julkaistuja sarjakuvia.\nSaaga tarkoittaa W.I.T.C.H.-maailmassa jatkuvajuonista tarinaa, jonka pituus on n. 12 lehteä. Jokaisessa saagassa on selkeä pääjuoni, joka kertoo W.I.T.C.H.-tyttöjen taikavoimista, sekä useita sivujuonia, jotka kertovat W.I.T.C.H.-tyttöjen arkielämästä. Meneillään oleva saaga on järjestyksessä kahdeksas.\nEnsimmäinen saaga: Kaksitoista porttia\n1/2002 (1): Halloween 2/2002 (2): Kaksitoista porttia 3/2002 (3): Toinen ulottuvuus 4/2002 (4): Vapauttakaa Taranee! 5/2002 (5): Meridianin valo 6/2002 (6): Valheiden verkko 7/2002 (7): Polkunne kohtaavat vielä... 8/2002 (8): Mustat ruusut 9/2002 (9): Neljä lohikäärmettä 10/2002 (10): Silta maailmojen välillä 11/2002 (11): Valon kruunu\nTässä saagassa esiteltiin mm. Caleb (Cornelian ensirakkaus), julmat Phobos ja Cedric sekä Elyon, josta tuli vauhdikkaiden ja myös vaarallisten käänteiden jälkeen Meridianin kuningatar. Tässä saagassa tytöt saivat ensi kertaa voimansa ja yrittivät tutustua niihin. He saivat myös kahdentoista portin kartan, jonka avulla he sulkivat Meridianiin vieviä portaalaja ympäri Heatherfieldiä. Elyonin noustua valtaistuimelle Phobos ja Cedric heitettiin Kandrakarin tyrmään.\nToinen saaga: Kandrakarin sydän\n1/2003 (12): Nyt ja aina 2/2003 (13): Tiedän, kuka olet 3/2003 (14): Harha-askelia 4/2003 (15): Vaikeita valintoja 5/2003 (16): Nerissan merkki 6/2003 (17): Pahin painajaisesi 7/2003 (18): Kesämuistoja 8/2003 (19): Toinen totuus 9/2003 (20): Will väärillä jäljillä 10/2003 (21): Hyökkäys Kandrakariin 11/2003 (22): Särkynyt sydän 12/2003 (23): Alkuja ja loppuja\nTässä saagassa W.i.t.c.h.-jengi tutustui Kandrakarin sydämen entiseen vartijaan Nerissaan, joka halusi epätoivoisesti saada sydämen takaisin. Nerissa loi itselleen neljä apuria, Khorin, Tridarcon, Shagonin ja Ceneren. Tytöt saivat myös tietää muista entisistä Kandrakarin vartijoista: Cassidy (vesi), Halinor (tuli) ja Kadma (maa). Hay Linin isoäiti Yan Lin (ilma) oli myös entinen vartija. Monien käänteiden jälkeen Nerissa tuhoutui traagisesti.\nKolmas saaga: Arkhantaan ja takaisin\n1/2004 (24): Luota minuun 2/2004 (25): Veden varjot 3/2004 (26): Kiristystä 4/2004 (27): Kapina 5/2004 (28): Niin lähellä, niin kaukana 6/2004 (29): Pienempi paha 7/2004 (30): Olipa kerran... 8/2004 (31): Hiljaisuuden ääni 9/2004 (32): Valheita ja valtapelejä 10/2004 (33): Lahjoista suurin 11/2004 (34): Varjoelämää 12/2004 (35): Heijastuksia\nTässä saagassa W.i.t.c.h.-jengin vastassa oli satumaisen Arkhanta-maailman valtias Arik, jolla oli vaarallinen ase: suonoita Yua, joka pystyi toteuttamaan Arikin jokaisen toiveen. Arik oli halunnut Yuan parantavan poikansa Maqin, mutta epäonnistuttuaan siinä Arik halusi Yuan olevan hänen palvelijansa. Oraakkelin pitkäjännitteisyyden ja vartijoiden rohkeuden ansiosta W.I.T.C.H. sai Arikin liittymään puolelleen ja unohtamaan tuhoisat suunnitelmansa vallata Kandrakar. Tässä saagassa W.I.T.C.H. tutustui myös Orubeen, nuoreen soturiin, joka tuli vähäksi aikaa Taraneen tilalle ryhmään.\nNeljäs saaga: Basiliaden Endarno\n1/2005 (36): Vapaat sielut 2/2005 (37): Tuomio 3/2005 (38): Kuuntele sydäntäsi 4/2005 (39): Kristalliperhonen 5/2005 (40): Salaisuuksista suurin 6/2005 (41): Koko totuus 7/2005 (42): Vanki 8/2005 (43): Valon taika 9/2005 (44): Ei enää koskaan yksin 10/2005 (45): Pettureita ja petoksia 11/2005 (46): Rohkeuden voima 12/2005 (47): Ajan hiekka\nTässä saagassa oraakkeli (oikealta nimeltään Himerish) potkittiin pois Kandrakarista maanpakoon synnyinmaahansa Basiliadeen, josta myös Orube on alkujaan kotoisin. Uudeksi oraakkeliksi nousi julma ja vallanhimoinen Endarno, joka kuitenkin ennen oli ollut lempeä ja oikeudenmukainen. Elyonin julma isoveli Phobos oli nimittäin vaihtanut hänen mielensä Endarnon ruumiseen ja toisinpäin. Phobos oli vapauttanut Cedricin, ja yhdessä he olivat aikeissa tehdä Phoboksesta uutta oraakkelia. Phobos halaiji samalla myös Kandrakarin sydäntä sekä Elyonin hallussa olevaa Valon kruunua. Viime hetkellä Will ja kumppanit tajusivat Endarnon olevan huijari ja he saivat tämän paljastettua. Phobos heittäytyi tyhjyyteen ja Cedric vietiin uudestaan tyrmään.\nViides saaga: Elementtien kirja\n1/2006 (48): Uudet tuulet 2/2006 (49): Haaveita ja haasteita 3/2006 (50): Tähtiin kirjoitettu 4/2006 (51): Voimien vuo 5/2006 (52): Kirjan katse 6/2006 (53): Suloinen sävel 7/2006 (54): Viimeinen halaus 8/2006 (55): Uusi päivä 9/2006 (56): Arvoitus 10/2006 (57): Muistojen saari 11/2006 (58): Harhanäkyjä 12/2006 (59): Tulen ydin 1/2007 (60): Maa ja ilma 2/2007 (61): Kirjan maailma 3/2007 (62): Viimeinen luku\nTässä saagassa Oraakkeli alkoi pohtia, että Cedricissäkin saattaisi esiintyä hyviä puolia, ja niinpä hän lähetti Cedricin Maahan W.I.T.C.H.-tyttöjen valvontaan. Cedric sai kuin saikin inhimillisiä piirteitä, muttei silti pystynyt luopumaan kostosuunnitelmistaan. Niinpä hän sopi salaperäisen Elementtien kirjan kanssa sopimuksen: jos W.I.T.C.H.-jengi tuo Elementtien kirjalle viisi elementtikiveä, kirja palauttaisi Cedricille tämän voimat. Saadakseen W.I.T.C.H.-tytöt liittoon itsensä kanssa Cedric kaappaa Mattin kirjan sisään. W.I.T.C.H.-tytöt saavat elementtikivet, ja kirjan sisällä piileskelevä Jonathan on saamassa voiton, kunnes Matt tekee rohkaisevan liikkeen, joka saa Jonathanin hukkumaan musteeseen. Myös Cedric kuolee, uhraten itsensä rakkautensa Oruben puolesta.\nKuudes saaga: Ragorlang\n4/2007 (63): Lähtöjä ja paluita 5/2007 (64): Huutava mies 6/2007 (65): Kukka vain 7/2007 (66): Muistojen kuvajaisia 8/2007 (67): Riidankylväjä 9/2007 (68): Pimeä puoli 10/2007 (69): Yli rajojen 11/2007 (70): Jymyjuttu 12/2007 (71): Pelon jäljet 1/2008 (72): Vihreä välähdys 2/2008 (73): Sydämen varjo 3/2008 (74): Sydämen valo\nTässä saagassa W.I.T.C.H.-tyttöjä vastaan asettuu paha Tecla Ibsen, jonka apurina toimii hänen aviomiehensä Karl. Teclan tavoite on pysyä ikuisesti nuorena. Siihen tarkoitukseen hän langettaa ragorlangin, joka imee hitaasti uhrinsa elinvoimat ja ajatukset ja antaa ne omistajalleen.Ragorlang on kuin ihmisen paha puoli. Yhdessä aviomiehensä Karlin kanssa Tecla varastaa nuorten elinvoimat ja ajatukset. Epäonnekkaan sattuman vuoksi Hay Lin joutui Teclan kynsiin. Silloin Tecla tajusi, että jos hän saisi W.I.T.C.H.-tyttöjen erikoisvoimat, hänestä tulisi nuori. Monien yllättävien käänteiden jälkeen W.I.T.C.H.-tytöt ja ragorlanginmetsästäjä Folkner saavat Teclan kukistettua. Folkner kuitenkin sulattaa itsensä ragorlangeihin ja W.I.T.C.H.-tytöt käyttävät ragorlang-ansaa tekijäänsä vastaan. Myös Tecla yrittää saada ragorlangit taas haltuunsa. Taistelun tuoksinnassa Tecla ja Karl kuitenkin kuolevat, ja oraakkeli antaa heille tilaisuuden aloittaa uuden elämän kandrakarissa.\nSeitsemäs saaga: Uusi voima\n4/2008 (75): Olet kuin ennen 5/2008 (76): Maa 6/2008 (77): Tähdenlentoja 7/2008 (78): Tuli 8/2008 (79): Vesi 9/2008 (80): Suuria tunteita 10/2008 (81): Ilma 11/2008 (82): Energia 12/2oo8 (83): Takaisin Kandrakariin 1/2009 (84): Yhteiset askelet 2/2009 (85): Minä olen te 3/2009 (86): Sydämessä\nTässä saagassa Matt on siirtynyt Kandrakarin palvelukseen ja varastaa W.I.T.C.H.-tyttöjen voimat, jotta he voisivat vastaanottaa uudet voimat. Samaan aikaa Varjojen äiti on kylvänyt mustan puun siemenen Kandrakariin ja Kandrakar päätetään sulkea ulkopuolisilta uhilta. W.I.T.C.H.-tytöt joutuvat yksi kerrallaan etsimään voimiensa juuret. He onnistuivat. Varjojen äiti onnistuu tunkeutumaan Kandrakariin, jonka mustasta siemenestä on kasvanut puu, joka hallitsee koko Kandrakaria. W.I.T.C.H.-tytöt lähtevät hänen peräänsä ja lopulta kukistavat hänet. Oraakkeli on suruissaan, että vei koko kandrakarin ja kaikki sen valvomat universumit vaaraan. Sen takia hän päättää luovuttaa vallan Hay Linin isoäidille, Yan Linille. Muutosten aika alkaa Kandrakarissa. Oraakkeli lähtee vähin äänin pois, mutta välittää vartijoille kiitoksensa kaikesta.\nKahdeksas saaga: Uusi aika\n4/2009 (87): Kylmää taikaa 5/2009 (88): Kuka teistä? 6/2009 (89): Avain kesään 7/2009 (90): Maagisia kohtaamisia 8/2009 (91): Paljon enemmän 9/2009 (92): Ei enää ikinä yksin 10/2009 (93): Arvoitus kaukaa 11/2009 (94): Totuuden aika 12/2009 (95): Kyynelvuo 1/2010 (96): Kehtolaulu 2/2010 (97): Maaginen pakettimatka 3/2010 (98): Seuraava luku 4/2010 (99): Huimia hyppyjä\nTässä saagassa Hay Lin aloittaa lapsenvahdin työn koska haluaa hiukan itsenäisyyttä. Samalla hän tutustuu pieneen poikaan nimeltä Henry. Pian hän huomaa, että poika tekee maagisia asioita vain sormea osoittamalla. Hay Lin haluaa esitellä Henrylle ja hänen äidilleen Gretalle muut tytöt ja kertoa, että magia on vain hyvästä. Heatherfieldiin on perustettu herra Takedan johtaman Takeshita Inc.:n pääkonttori. Takeda haluaa pelastaa tyttärensä Marikon, joka on joutunut oudon loitsun valtaan. Hänellä on myös toinen tytär nimeltä Shinobu, joka on isälleen kuin ilmaa.\nYhdeksäs saaga: 100% Witch\n5/2010 (100): 100% magiaa, Tukka hyvin kaikki hyvin 6/2010 (101): Tähdenlento, Monikäyttöinen lahja 7/2010 (102): Ensimmäinen päivä, Pää pyörällä\nAikakirjat[muokkaa | muokkaa wikitekstiä]\nAikakirjat 1 (2003, Sanoma Magazines Finland Oy, ISBN 9513220281)\nsisältää tarinat: Aika ennen taikaa, Halloween (julkaistu lehdessä 1/2002), Kaksitoista porttia (2/2002)\nAikakirjat 2 (2003, Sanoma Magazines Finland Oy, ISBN 951-32-1559-8)\ntarinat: Toinen ulottuvuus (julkaistu 3/2002), Vapauttakaa Taranee! (4/2002), Meridianin valo (5/2002)\nAikakirjat 3 (2004, Sanoma Magazines Finland Oy, ISBN 951-32-1751-5)\ntarinat: Valheiden verkko (6/2002), Polkunne kohtaavat vielä (7/2002), Mustat ruusut (8/2002), Neljä lohikäärmettä, osa 1 (9/2002)\nAikakirjat 4 (2003, Sanoma Magazines Finland Oy\ntarinat: Neljä lohikäärmettä osa 2 (julkaistu 9/2002), Silta maailmojen välillä (10/2002), Valon Kruunu (11/2002), Nyt ja Aina (1/2003)\nAikakirjat 5 (2003, Sanoma Magazines Finland Oy\ntarinat: Tiedän, kuka olet (julkaistu 2/2003), Harha askelia (3/2003), Vaikeita valintoja (4/2003), Nerissan merkki (5/2003)\nAikakirjat 6 (2003, Sanoma Magazines Finland Oy\ntarinat: Pahin painajaisesi (julkaistu 6/2003), Kesämuistoja (7/2003), Toinen totuus (8/2003), Will väärillä jäljillä (9/2003)\nAikakirjat 7 (2003, Sanoma Magazines Finland Oy\ntarinat: Hyökkäys Kandrakariin (julkaistu 10/2003), Särkynyt sydän (11/2003), Alkuja ja loppuja (12/2003), Luota minuun (1/2004)\nAikakirjat 8 (2004, Sanoma Magazines Finland Oy\ntarinat: Veden varjot (julkaistu 2/2004), Kiristystä (julkaistu 3/2004), Kapina (julkaistu 4/2004), Niin lähellä, niin kaukana (julkaistu 5/2004)\nAikakirjat 9 (2004, Sanoma Magazines Finland Oy\ntarinat: Pienempi paha (julkaistu 6/2004), Olipa kerran (julkaistu 7/2004), Hiljaisuuden ääni (julkaistu 8/2004), Valheita ja valtapelejä (julkaistu 9/2004)\ntarinat: Lahjoista suurin (julkaistu 10/2004), Varjoelämää (julkaistu 11/2004), Heijastuksia (julkaistu 12/2004), Vapaat sielut (julkaistu 1/2005)\nEkstrat[muokkaa | muokkaa wikitekstiä]\n1 Elyon Meridianin kuningatar\n2 Caleb ja Cornelia -toinen ulottuvuus\n3 Minun W.i.t.c.h. kesäni\n4 Kandrakarin sydän\n6 Poikien planeetta\n7 Kandrakarin arvoitukset\n8 Kesä 2005\n11 Joulu 2005\n15 Salaiset kansiot\n16 Vuoden bileet\n17 Joulu 2006\n18 Viesti ystävälle\n20 Kaksi kohtaloa\n21 Joulu 2007\n22 Muoti 2008\n23 Sporttikesä 2008\n24 Muoti 2009\nKesäpokkari 1 (2007)\nKesäpokkari 2 (2008)\nKesäpokkari 3 (2009)\nMatka maan sydämeen\nTesti- ja tietokirjat[muokkaa | muokkaa wikitekstiä]\nKultainen testikirja -minä ja muut\nKaikkien W.i.t.c.h.-maiden viralliset sivut\nNoudettu kohteesta ”https://fi.wikipedia.org/w/index.php?title=W.i.t.c.h.&oldid=18169332”\nSivua on viimeksi muutettu 23. toukokuuta 2019 kello 18.27.


Apua ja tukea - Vaalan seurakunta\nMiten seurakunta auttaa?\nDiakoni Marianne Kurtti, p.044 314 0009.\nDiakoniatyö auttaa erityisesti niitä ihmisiä, joiden hätä on suurin. Työn lähtökohtana ovat Jeesuksen esimerkki ja hänen opetuksensa. Jeesuksen esimerkki kehottaa meitä näkemään jokaisessa ihmisessä Jumalan kuvan ja kohtaamaan apua tarvitsevat, sairaat, köyhät ja syrjäytetyt. Siksi meidän tulee puolustaa heikoimmassa asemassa olevia lähimmäisiämme lähellä ja kaukana.\nSeurakuntamme vapaaehtoisena voit olla mukana toteuttamassa tätä tehtävää. Jos tarvitset apua ja tukea elämääsi tai haluat toimia vapaaehtoisena, ota yhteyttä diakoniatyöntekijään.\nSeurakunta tarjoaa mahdollisuuden keskusteluun sekä seurakunnan tiloissa että kotona. Kotikäynneillä kohdataan erityisesti ihmisiä, jotka eivät itse pääse seurakunnan yhteisiin tilaisuuksiin. Seurakunnan työntekijän kanssa voit keskustella mieltäsi painavista kysymyksistä, laulaa ja rukoilla yhdessä. Kutsu rohkeasti diakoniatyöntekijä tai pappi käymään luonasi tai tule käymään kirkolla!\nKahvikamari keskiviikkoisin klo 12-14 seurakuntasalissa. Tarjolla on kahvia, vapaaehtoisten valmistamaa suolaista ja makeaa purtavaa sekä kiireetöntä yhdessäoloa. Kahvimaksu on kaksi euroa. Tuotto menee Yhteisvastuun hyväksi.\nKutomis-ja keskustelupiiri kokoontuu kahvikamarilla joka toinen torstai klo 12-14. Seurakunta tarjoaa puikot ja langat. Olet lämpimästi tervetullut mukaan viettämään aikaa yhdessä!\nPitsapiiri kuukauden ensimmäisenä tiistaina pizzeriassa klo 11. Pitsapiiri on kaikille avoin matalan kynnyksen toimintamuoto, jossa nautitaan hyvästä ruoasta ja yhdessäolosta.\nSeurakuntakerho on aikuisille suunnattu yhdessäolon ja virkistymisen kerho, joka kokoontuu joka toinen torstai klo 10-12 seurakuntasalissa. Manamansalon kerho kokoontuu kerran kuukaudessa Kassu Halonen taidetalolla ja Pelson kerho kerran kuukaudessa Pelson kylätalolla.\nTukea työttömille ja vähävaraisille\nDiakonin aamupuuro joka maanantai klo 10 seurakuntasalissa. Aamupuurolla jaetaan kauppojen lahjoittamaa ylijäämäruokaa ja kävijöille on tarjolla aamupala. Tilaisuus on suunnattu työttömille ja vähävaraisille.\nEU-ruokajakelu tapahtuu seurakuntakeskuksen tiloissa kirkollisissa ilmoituksissa ilmoitettuna ajankohtana.\nTaloudellinen avustaminen on suunnattu niille ihmisille, jotka ovat joutuneet taloudellisesti kestämättömään tilanteeseen. Seurakunta voi avustaa myös vaate-ja tavaralahjoituksin. Lisätietoja saat diakoniatyöntekijältä.\nKehitysvammais- ja mielenterveystyö koostuu toimintakeskuksella, Vaalanpirtillä ja palvelukodeissa pidettävistä hartaushetkistä sekä vuosittaisista makkaranpaistoretkistä ja joulujuhlista.\nOmaishoitajat kokoontuvat kerran vuodessa Vaalan ja Utajärven omaishoitajien yhteiseen kirkkopyhään.


Lihansyöjien kasvisruokaviikko! - Frutti Di Mutsi\nPerheemme koostuu A-luokan lihansyöjistä. Puolisoni sukuineen metsästää ja olemme molemmat nähneet jo pienenä ihan alusta asti mistä liha oikeasti tulee. Omassa kodissani kasvatettiin lohia, lampaita ja kanoja lihoja varten. Jo ihan pienenä tyttönä olin mukana katsomassa miten se liha päätyy ulkoaitauksesta ruokapöytään.\nPari viikkoa sitten iski fiilis, että olisi kiva tehdä joskus ihan tosissaan lihatonta ruokaa. Kokeilla onko se liha meille niin tärkeää oikeasti, kuin olemme kuvitelleet. Niinpä siirryin ajatuksista tekoihin ja ilmoitin että kasvisruokaviikko starttaa maanantaina. Puolisoni uhkasi siirtyä snagari-ruokaan, mutta suostui kuitenkin kokeilemaan uutta. Kyselin Facebookissa neuvoja mitä kannattaisi tehdä kaltaistemme ihmisten kohdalla ja mistä olisi hyvä aloittaa. Erityisesti eräs vastaus nosti hymyn huulilleni ”Etsi mahdollisimman jauhopitoinen makkara ja aloita siitä”. Kävi mielessä sekin…\nTäysin kasvisruoalla meillä ei sitten kuitenkaan menty. Maitotuotteet, kananmunat ja kala kuuluivat edelleen listalle. Kalaa me tosin syötiin vain pari kertaa koko viikon aikana. Eineksiä oli pari kertaa, kun haluttiin kokeilla valmiita kasvispyöryköitä ja ne paneroidut seititkin olivat kaupan pakastealtaasta. Olin aika yllättynyt miten helppo viikko siitä tuli. Pelkäsin, että osaanko edes tehdä ruoasta maistuvaa, kun liha puuttuu kokonaan. Yllätyin itsekin! Mausteilla nyt tietenkin saa minkä tahansa maistumaan, mutta tuoreet kasvikset ja vihannekset ovat niin maukkaita itsessään, ettei se siihen juuri muuta kaipaile. Soijarouhe jää meille käyttöön jatkossakin, samoin falafelit. Niihin rakastui ihan koko perhe. Kasvissosekeitto taas on ollut aina osana ruokalistaa ja sinne se jääkin. Niihin einespyöryköihin me ei kosketa enää ikinä. Siis koskaan.\nAlle laitan viikon aterioita kuvina ja nopeita ohjeita! Suosittelen kaikkia kokeilemaan. Jos viikko ei näkynyt missään muualla, se näkyi kauppalaskussa. Tuoreiden kasvisten ja vihannesten hankkiminen ja ruoan valmistaminen ilman lihaa on erittäin miellyttävä kokemus lompakon kannalta.\nEnnen joulua on tarkoitus pitää toinenkin kasvisruokaviikko ja siihen tarvitsen sinun apuasi! Laita kommentteihin tai sähköpostilla fruttidimutsi@gmail.com parhaat kasvisruokareseptisi, niin minä otan niistä ideoita seuraavaa viikkoa varten. Tuleva kasvisruokaviikko olisi tarkoitus olla myös keveämpi viikko kuin tämä mikä nyt oli. Eli kevyet kasvisruokaohjeet kehiin!\nKasviswokki sisälsi erilaisia tuoreita kasviksia (Kiinankaali, porkkanaraaste, sipuli, sokeriherne, herne, maissi) ja paistoon käytin öljyn sijaan vettä. Maustoin hyvin (pippuri, valkosipuli, soija) ja söimme tätä riisin kanssa.\nPizzaa… Tavallinen pizzapohja ja päälle paseerattua tomaattia, valkosipulia, pestoa, tomaattia, sipulia, oliiveja ja juustoja.\nKaameat kasvispullat valkokastikkeella. Näitä en jää kaipaamaan.\nPäivälliseksi perunarieskaa, tonnikalaa, perunasalaattia ja juustoa! On muuten hyvää! Tästä linkistä löydät ohjeen perunarieskoihin. Kannattaa tehdä isompia kuin ohjeessa. Perunasalaatin saat helposti kun pilkot keitettyä perunaa, sipulia, suolakurkkua ja omenaa pieneksi ja lisäät kermaviili-majoneesiseoksen mikä on maustettu valkopippurilla ja suolalla. Takuuvarmasti helppoa ja hyvää!\nKasvissosekeitto ei esittelyjä kaipaa. Tässä versiossa oli kukkakaalia, lanttua, perunaa ja vähän porkkanaakin. Pieni pala koskenlaskijaa halutessaan kruunaa herkun!\nFalafelburgeri. Burgerissa sämpylän lisäksi mozzarellaa ja tomaattia! Falafelit tein tällä ohjeella. Ohjeesta hieman poiketen lisäsin omaan versiooni teelusikallisen jeeraa ja kurkumaa. Paistoin pieniä pihvejä niin, että pinnan tein pannulla ja loppuun kypsytin uunissa. Miten ihanaa herkkua!\nSeitiä ja kasviksia. Kastike on kermaviiliä mikä on maustettu tillillä ja suolalla!\nFrutti di Mutsi -blogia voit seurata myös muualla somessa! Facebookista, Pinterestistä ja Instagramista löydät nimellä @fruttidimutsi\nSe on aina hyvä kokeilla kaikkea uutta ruuanlaitossa, monesti löytää jopa uusia suosikkeja!\nNäin kasvissyöjän näkökulmasta viikon ruokalistanne näytti ihan mukiinmenevältä, mutta noissa täysin itsevalmistetuissa ruuissa proteiinipitoisuus jäi hieman ehkä pieneksi lueteltujen ainesosien puolesta. Paitsi tosin falafelissa.\nSuosittelisinkin käyttämään wokeissa esimerkiksi papuja tai linssejä, ne sopivat wokkiin loistavasti ja niitä on myös helppo valmistaa, tai sitten vain ostaa valmiiksi kypsennettyjä tölkissä. Pavuista saa muutenkin paljon erilaisia ruokia aikaan, pyöryköitä ja pihvejä, jos haluaa ruokaa ns. tutussa muodossa.\nKasvisruuissa kannattaa usein aina miettiä, että käyttää ainesosia mahdollisimman monipuolisesti. Kasviksia on vain niin helppo lisätä käytännössä kaikkeen ruokaan ja osaan jopa piilottaakin. Jos piditte soijarouheesta, niin siitä saa hyvin näppärästi aikaan vaikka makaronilaatikon tai bolognese kastikkeen.\nSofia / Frutti Di Mutsi\t22.10.2015\nJoo, soijarouhe menee ihan jauhelihasta missä vaan 🙂 Kiitos vinkeistä! Uuden kokeileminen on aina kivaa ja meillä tulee varmasti ihan jatkuvaan käytäntöön noi kasvisviikot silloin tällöin 🙂 Tota papujuttua en tajunnutkaan, täytyykin ottaa ne enemmän käyttöön. Liharuoissa meillä on tosi usein papuja, pitääkin siirtää ne myös kasvisjuttuihin! Kiitos! Ja jos on jotain hyviä papureseptejä, niin saa vinkata 😉\nPavuista ja kikherneistä saa tosiaan kätevästi vaikka pihvejä, laitan nyt pari esimerkkiohjetta omasta takaa http://ruoka-alkemisti.blogspot.fi/2015/05/mustapapuburgerpihvi-sampylatta.html ja http://ruoka-alkemisti.blogspot.fi/2014/06/kikhernepihvit.html\nSamoin pavut toimivat loistavasti erilaisissa laatikkoruuissa täytteenä tai vaikka keitoissa. http://ruoka-alkemisti.blogspot.fi/2014/12/minestronekeitto.html\nPahoittelut linkkiylisyötöstä, mutta helpompi ehkä katsoa niiden kautta kuin metsästää itse 🙂 Blogissani on muutenkin paljon ”lihansyöjäystävällisiä” kasvisohjeita, joita meillä muu perhe on hyvillä mielin syönyt.\nKiitos! Käyn katsomassa kun saan lapset unille! 🙂\nKommentoi juttua: Lihansyöjien kasvisruokaviikko!


NikeAir Huarache NikeAir Huarache NikeAir Huarache Run Ultra NikeRoshe Two NikeRoshe Two NikeRoshe NM Flyknit NikeAir Max 1 Ultra Essential NikeAir Max 1 Ultra Essential NikeAir Max 1 Ultra Essential NikeAir Max 1 Ultra Essential NikeRoshe One NikeAir Max 90 Ultra Essential NikeAir Max 90 Ultra Essential NikeAir Max 90 Ultra Essential NikeRoshe One NikeAir Max 90 Essential NikeAir Max Tavas NikeAir Max Tavas Print NikeInternationalist NikeInternationalist Nike 819476-100\tNikeAir Max 1 Ultra EssentialWhite / Anthracite / Pure PlatinumNike Air pohjilla on ollut oma sijansa historiassa jo 70-luvulta lähtien. Päällinen on tekonahkaa parhaan istuvuuden ja hengittävyyden takaamiseksi sekä kevyen tuen tuomiseksi. Phylon välipohja sulautuu Air-pohjan kanssa, joka antaa kevyttä pehmustusta. Kuminen kärki ja kanta pidentävät kengän käyttöikää. Urat kengänpohjien kärjessä lisäävät joustavuutta ja mukavuutta. Sopii jaloille, joilla normaali lesti.\tHINTA: 149 EUR\tValitse koko:\nNike Air Max 1 Ultra Essential on NORMAALIT ooltaan ja ne sopivat NORMAALIIN jaloille.\tKengät voivat erota huomattavasti kokonsa puolesta mallin ja merkin osalta. Katso mittamme (mm):\t47,5\t48,5\t49,5\t308* mm\t316* mm\t322* mm\t*Tämä on meidän mittamme, eikä sillä ole mitään tekemistä tavarantoimittajan mahdollisen millimetrimitan kanssa. Hyvä vinkki! Tutustu aina koko-oppaaseemme tai käytä FitMyFeet-työkalua ennen kuin valitset koon. Lue lisää koosta ja istuvuudesta koko-oppaastamme. Kerro isojalkaiselle kaverille tuotteesta: Nike Air Max 1 Ultra Essential tai muista Grand Shoes -myymälän kengistä.\tLähettäjä:\tSyötä yllä olevassa ruudussa olevat merkit Toimitus:\tGrand Shoes lähettää tilaukset Postin pakettipalvelulla, MyPack. Kaikki lähetykset ovat vakuutettuja ja jäljitettävissä olevia. Toimitusaika on 2-4 arkipäivää. Me lähetämme sinulle tekstiviestin, kun paketti on noudettavissa MyPackin noutopisteestä.


Ruotsi-Suomessa annettiin ensimmäinen perustava postijärjestys 20.2.1636, ja sitä täydennettiin 1640-luvulla kolme kertaa. Postijärjestyksen antamista oli edeltänyt nopea valtakunnallinen kehitys: Kustaa Adolf oli uudistanut valtion hallintoa, oikeuslaitosta, sotalaitosta ja elinkeinoelämää.\nTiedonkulku ja tiedonvälitys tulivat yhä tärkeämmiksi. Kokkotulet eivät enää riittäneet – tarvittiin erityistä postilaitosta.\nKuvassa suomalainen postitalo 1800-luvun alussa.\nSuomi 1938 - Posti 300 vuotta 2/4 - Postivene\nSuomi 1938 - Posti 300 vuotta 1/4 - Ahvenkosken postikonttori 50p\nTurussa 20-2 2015


Kaikki lapset kouluun Schools for Africa yläkoulut ja keskiasteen koulut UNICEF-kävely ja päivätyökeräys - PDF\nDownload "Kaikki lapset kouluun Schools for Africa yläkoulut ja keskiasteen koulut UNICEF-kävely ja päivätyökeräys"\n1 Kaikki lapset kouluun Schools for Africa yläkoulut ja keskiasteen koulut UNICEF-kävely ja päivätyökeräys DIA 1 Tulosta nämä muistiinpanot erikseen, et voi lukea niitä esityksen aikana näyttöruudulta! Ohjeita F5 = aloita diaesitys = siirry eteenpäin nuolinäppäimillä tai hiirellä. Kursiivi = hyvää lisätietoa Lihavoitu = teksti dioissa Kuvia DIA 2 Maailmassa on 2,2, miljardia lasta. Maapallolla on 6,8 miljardia ihmistä. Heistä 90 % (88 % tarkalleen) asuu kehitysmaissa. Lapsista koulutuksen ulkopuolella oli edelleen 93 miljoonaa lasta viime vuonna (2010). UNICEFin tehtävä on huolehtia, että lapsen oikeudet toteutuvat jokaisessa maassa (lapsiksi luetaan kaikki alle 18-vuotiaat, myös nuoriso). Lähes kaikki maat ovat allekirjoittaneet lapsen oikeuksien sopimuksen. Kuka arvaa mitkä kaksi maata ovat sopimuksen ulkopuolella? (Somalia ja Yhdysvallat). UNICEF tekee työtä lapsen oikeuksien puolesta sekä ruohonjuuritasolla, että maan ylimmän johdon kanssa, Valtiolla on ensisijainen vastuu toteuttaa sopimusta. Työ tuottaa tulosta. Vaikka maailman väestö on kasvanut, pääsee kouluun enemmän lapsia kuin kymmenen vuotta sitten. Myös lapsikuolleisuus on kääntynyt ensimmäisen kerran laskuun. DIA 3 Köyhimmässä Afrikassa, eli Saharan eteläpuoleisen Afrikan maissa, lapsia (alle 18-vuotiaita) on 50 % väestöstä (Teollistuneiden maiden väestöstä 27 % on lapsia.) Joka kolmas lapsi köyhimmässä Afrikassa ei pääse kouluun, vaikka koulunkäynti on jokaisen lapsen oikeus. Kaikki valtiot eivät kuitenkaan kykene tarjoamaan lapsille peruskoulutusta. Syitä on monia suurin niistä on köyhyys. Niistäkin lapsista, jotka aloittavat alakoulun, vain 30 % eli joka kolmas aloittaa yläkoulun. Saharan eteläpuoleisessa Afrikassa on noin 50 valtiota, asukkaita lähes saman verran kuin Euroopassa ja alueella puhutaan yli 2000 kieltä. Koulutuksen takaaminen kaikille on hankalaa jo kielirikkauden takia. Koulutus on kuitenkin ensiarvoisen tärkeää. Sillä sen lisäksi että se on jokaisen ihmisoikeus, se antaa perustaidot ammattia varten antaa tietoa terveydestä, toimeentulosta ja ympäristöystävällisestä toiminnasta erityisesti tyttöjen koulutuksella voidaan vähentää köyhyyttä ja hidastaa väestönkasvua vähentää lapsityötä ja hyväksikäytön ja väkivallan uhkaa vähentää maassa- ja maastamuuttoa lisää tietoutta ihmisoikeuksista ja vähentää konflikteja 1\n2 DIA 4 Elämä on hyvin erilaista riippuen siitä missä päin maapalloa asuu. Hyvinvointi ei jakaudu tasan eri maiden tai ihmisten kesken. 1/5 eli 20 % ihmisistä asuu teollisuusmaissa (teollistuneet maat lähinnä Eurooppa ja Pohjois-Amerikka, Australia, Japani) Silti teollistuneiden maiden asukkaat käyttävät 80 % maapallon luonnonvaroista ja ansaitsevat 85 % maailman tuloista. Saharan eteläpuoleisen Afrikan tunnuskuluja: 62 % aikuisista lukutaitoisia (Suomessa lukutaitoprosentti on 100) 55 % maaseudulla asuvista ei ole puhdasta vettä 70 % ihmisistä ei ole kunnollisia vessoja ja sanitaatiota 35 % lapsista (5-14 v.) tekee työtä 61 % lapsista käy peruskoulun loppuun, vain kolmasosa aloittaa yläkoulun (lisätietoa: The State of the World s Children 2009) DIA 5 Miksi tasa-arvo ei toteudu ja kaikki eivät pääse kouluun, miksi kaikkien lasten oikeudet eivät toteudu? Maailman väestö on jakautunut köyhiin ja rikkaisiin, kuten aikaisemmasta diasta huomasimme. Tämä johtuu osittain rakenteellisesta epätasa-arvosta ja köyhyyden kierteestä josta on vaikea irtautua. Termejä voisi avata esimerkiksi tällä tarinalla. Eräs nuorten järjestämä katutempaus kuvasi kehitysmaiden ja länsimaiden taloudellisen kilpailun tilannetta hyvin. He pelasivat jalkapalloa niin, että länsimaita edustavan joukkueen maali oli korkealla rappusten yläpäässä ja kehitysmaiden maali tasa-maalla rappusten alapäässä. Arvatkaa kumpi voitti. Tempaus herätti avaamaan silmät rakenteelliselle epätasa-arvolle. Vaikka pelin säännöt olivat kaikille samat, oli peli epäreilu. Viesti oli selvä: tarvitaan oikeudenmukaisuutta, ennen kuin tasa-arvo voi toteutua. Koulutus on yksi paras keino vähentää pelin epäreiluutta. Kun lähtöasetelma luodaan reilummaksi, hyötyvät siitä kaikki. Rikkaat valtiot ovat sitoutuneet avustamaan köyhempiä, jotta meillä kaikilla olisi parempi elää yhdessä. Köyhyyden kierre Kehitysmaiden ja niiden kansalaisten on hankalaa irtautua köyhyyden kierteestä silloin kun valtion on vaikea huolehtia edes kansalaisten perustarpeista (esim. terveydenhuolto ja koulutus). Köyhyys lisää köyhyyttä. Kun ihmisellä ei ole varaa ostaa monipuolista ruokaa kärsii hän aliravitsemuksesta ja sairastuu. Sairaana on vaikea käydä töissä tai koulussa, joten köyhyys lisääntyy. Koulutuksen takaaminen on yksi keino päästä irti kierteestä. Kun lapsi saa hyvät tiedot ja taidot elämään saa hän varmemmin työpaikan ja toimeentulon. Kierre näkyy myös teollistuneissa maissa, joissa apuna on kuitenkin sosiaalihuolto. 2\n3 Ilmastonmuutos lisää ongelmia Myös ilmastonmuutos asettaa köyhimmille maille haasteita, sillä suuri osa väestöstä on maanviljelystä tai karjankasvatuksesta riippuvaisia. Ilmaston lämpenemisestä kärsivät köyhimpien maiden ihmiset eniten, vaikka he tuottavat vain murto-osan lämpenemistä aiheuttavista kasvihuonekaasuista. Heidän on vaikea varautua ilmastonmuutoksen aiheuttamiin katastrofeihin, kuten kuivuuteen, myrskyihin ja tulviin. Ilman koulutusta heidän toimeentulonsa on vaarassa. Ilmastonmuutos kuivaa makean veden lähteet. Erityisesti tytöt kärsivät, sillä he hakevat perinteisesti veden kaivolta. Kun matka pitenee, eivät tytöt enää ehdi kouluun. Myös karjakasvatuksesta tulee vaikeaa, sillä karja tarvitsee paljon vettä juodakseen. Ilmaston lämmetessä merivesi nousee, kun jäätiköt sulavat. Tulvien seurauksena maanviljelijöiden koti ja viljelysmaat ovat vaarassa. He joutuvat luopumaan elinkeinostaan ja lasten koulunkäynti keskeytyy. Nälkä ja sairaudet lisääntyvät kun pellot eivät tuota tulvien tai kuivuuden vuoksi tarpeeksi satoa. Ympäristön muutokset ja luonnonkatastrofit ajavat ihmisiä pois kotiseuduiltaan, ja entistä useammat etsivät parempia elinoloja muualta. Puhutaan ympäristöpakolaisuudesta. Ihmiset muuttavat joko oman maansa sisällä tai muihin maihin. DIA 6 Jos ihmiset joutuvat muuttamaan kotoaan, ei uusi asuinpaikka köyhissä maissa useinkaan ole parempi kuin entinen vaan muutto lisää ongelmia. Ihmiset pakkautuvat suurissa kaupungeissa nopeasti rakennettuihin hökkelikyliin, slummeihin, joissa ei ole peruspalveluita ihmisille. Ei ole jätehuoltoa, vessoja, puhdasta vettä, terveydenhoitoa, kouluja tai esim. järjestyksen ylläpitäjiä. Uhkana ovat taudit, turvattomuus ja köyhyys. DIA 7 Koulunkäynnin esteitä Afrikassa on monia Usein koulut ovat kaukana, jopa kymmenien kilometrien päässä. UNICEF rakentaa kouluja lähellä lapsia, jotta yhä useampi pääsee kouluun. Usein myös opiskeluvälineet ja opetusvälineet puuttuvat. Monessakaan koulussa ei ole vessoja, sillä Saharan eteläpuoleisessa Afrikassa vain 70 % ihmisistä on kunnolliset vessat. Kun koulupäivän aikana ei voi käydä vessassa, asettaa se haasteita erityisesti tytöille kuukautisten aikana. Usein opettajia ei ole tarpeeksi tai heillä ei ole kunnollista koulutusta. Esimerkiksi Ruandassa iso osa opettajista kuoli kansanmurhan aikana ja kuudesosa kouluista tuhoutui. Koulunkäynti on kallista. Monessa perheessä vain yksi tai kaksi lapsista pääsee kouluun, sillä koulunkäynti on kallista. Usein koulukirjat ja puvut maksavat, vaikka koulunkäynti olisikin ilmaista. Kun elämiseen jää vain 1 päivässä, on pohdittava kuka lapsista voidaan kouluttaa. Usein pojat koulutetaan ja tytöt jäävät kotiin. Afrikassa perheet ovat perinteisesti suhteellisen suuria, sillä moni lapsi kuolee ennen viiden vuoden ikää.. 3\n4 Suurimmat syyt alle 5-vuotiaiden kuolemiin maailmanlaajuisesti ovat aliravitsemus (33 % kuolemista), keuhkokuume (18 % kuolemista) ja likaisesta vedestä saatu ripulitauti (15 % kuolemista). Suomen itsenäistyessä (1917) joka kymmenes lapsi kuoli ensimmäisen elinvuotensa aikana, tällä hetkellä osuus on alle puoli prosenttia. Monessa maassa on käyty verisiä sisällissotia, esimerkiksi Ruandassa ja Angolassa. Lapset ovat usein orpoutuneet. Ruandassa jopa perhettä on ilman vanhempia, sisarukset pitävät huolta toisistaan. Miten lapset saadaan kouluun ja käymään se loppuun? DIA 8 Schools for Africa on UNICEFin, Nelson Mandela -säätiön ja Hamburg-yhdistyksen yhteiskampanja. Vuodesta 2005 lähtien kampanja on auttanut yli 4 miljoonaa afrikkalaista lasta koulutielle. Mukana on 11 Saharan eteläpuoleisen Afrikan köyhintä maata, joissa rakennetaan kouluja ja annetaan yhä useammalle mahdollisuus koulunkäyntiin. UNICEF-kävelystä ja Päivätyökeräyksestä kerätyt varat ohjataan näiden maiden lasten koulunkäyntiin. DIA 9 Tavoitteena on vuoteen 2015 mennessä rakentaa UNICEFin lapsiystävällisiä kouluja 11 Afrikan köyhimpään maahan ja saada 8 miljoonaa lasta laadukkaaseen peruskoulutukseen. Erityisesti tuetaan haavoittuvimpia lapsia. Tytöt, orvot, vammaiset, köyhät ja syrjäseudulla asuvat lapset jäävät helposti koulunkäynnin ulkopuolelle. Koulut rakennetaan yhteistyönä hallitusten, paikallisten viranomaisten ja toimijoiden kesken. Koulujen rakentamisessa käytetään paikallista työvoimaa ja raaka-aineita. Yhteisöjen ja kylän asukkaiden mukanaolo on tärkeää, sillä he jatkavat UNICEFin alkuun saattamaa työtä. Etelä-Afrikka on mukana, sillä väestö on hyvin eriarvoisesti jakautunut rikkaisiin ja köyhiin. Köyhä väestönosa tarvitsee apua koulutuksen järjestämisessä. DIA 10 (Tutustutaan mitä Mosambikissa on tehty ja mitä UNICEF tekee kaikissa Schools for Africa maissa) Mosambik on yksi UNICEFin Schools for Africa kohdemaista, joita tuetaan UNICEF-kävelyn avulla 4\n5 Sisällissota sotki Mosambikin koulujärjestelmän. Monen lapsen koulutie katkesi ja he jäivät ikäryhmästään jälkeen. Vuonna 1992 vain 32 % lapsista aloitti koulun. Mosambik Mosambik on yksi maailman köyhimmistä maista. Suuri osa köyhästä väestöstä asuu syrjäisellä maaseudulla täydellisessä köyhyydessä. Harmina ovat erityisesti luonnonkatastrofit kuten tulvat. Hiv-aids on suurin Mosambikin kehityksen este, joillakin alueilla tartunnan on saanut 20 % väestöstä. Kaksi kolmasosaa lapsista jättää peruskoulun kesken ennen viidettä luokkaa. 70 % kouluista ei ole tarvittavaa sanitaatiota. Lapsiystävällisessä koulussa on kaikki opetukselle ja oppimiselle tärkeät asiat, välineet, pulpetit, taulut. Koulussa on terveydenhoito ja vessat sekä puhdasta vettä. Opettajat on koulutettu ja mahdollisesti oppilaat saavat koulussa myös ruokaa. Yleensä kouluissa ei ole kouluruokailua. DIA 11 Mosambikiini vietiin lapsiystävällinen koulu askel askeleelta, miten se tapahtui? DIA 12 Lähtötilanteen kartoitus Koulujen tilanne kartoitettiin ja ministeriöt, UNICEF ja muut yhteistyötahot ryhtyivät toteuttamaan lapsiystävällisen koulun ideaa kaikissa alakouluissa seitsemällä eri koulualueella. DIA 13 Opettajat saivat koulutusta oppilaiden tasa-arvoisesta kohtelusta ja kaikkien erityisryhmien huomioimisesta. Opettajat koulutettiin käyttämään uusia opetusmenetelmiä. Koulun johtoa koulutettiin johtamistavoissa. Koulusta luotiin sellainen paikka, jossa oppilaat viihtyvät. Mosambikissa vain kaksi kolmesta alakoulun opettajasta on saanut pätevän koulutuksen ja luokassa on keskimäärin 74 oppilasta yhtä opettajaa kohti. Hyvässä koulussa käytetään oppilaslähtöisiä ja monipuolisia opetusmenetelmiä. 5\n6 DIA 14 Kouluihin hankittiin tarvittavat perusvälineet (mm. pulpetit, kirjat ja kynät) ja luokkahuoneita peruskorjattiin tai kouluja rakennettiin. DIA 15 Kouluihin rakennettiin vesipisteet, vessat tytöille ja pojille. Myös hygieniakoulutus järjestettiin kaikissa kouluissa. Mosambikissa 70 % kouluista ei ole tarvittavaa sanitaatiota (WC, puhdas vesi). DIA 16 Lapset saivat terveystarkastukset, rokotukset, matolääkkeitä ja A-vitamiinilisän. Nuoret oppivat mm. hiv/aidsista ja tasa-arvosta. Tieto jaettiin radion ja teatterin ja avulla koko yhteisölle. DIA 17 Kyliin palkattiin sosiaalityöntekijöitä, jotka auttavat löytämään koulutuksen ulkopuolelle jääneet lapset ja ohjaavat heidät takaisin koulutielle. Lapset saavat koulussa myös muita sosiaalipalveluja, kuten syntymärekisteröinnin, joka usein puuttuu köyhiltä lapsilta. Lapset, joita ei ole rekisteröity jäävät usein koulunkäynnin ulkopuolelle. Lapsia, jotka puuttuvat virallisista listoista, ei kutsuta kouluiässä kouluun. DIA 18 UNICEF ei omista kouluja vaan maiden hallitukset omistavat ne. Kun UNICEF on saattanut lapsiystävällisen koulun alkuun, ottaa yhteisö koulun toiminnan vastuulleen. Oppilaiden vanhemmat ja kylän asukkaat otettiin mukaan koulun toimikuntiin, yhdistyksiin ja päätöksentekoon. Kylän väki jatkaa UNICEFin alkuun saattamaa työtä. Ovatko vanhemmat tai ympäristön asukkaat mukana jollain tavalla meidän koulumme toiminnassa? DIA 19 Mutta apua tarvitaan edelleen. Vuonna 1992 koulun aloitti 32 % lapsista Mosambikissa. Lapsilla on paremmat mahdollisuudet koulunkäyntiin kuin koskaan aikaisemmin. Tänä päivänä 83 % lapsista aloittaa peruskoulun, mutta vielä moni jättää sen kesken. Suurin syy keskeyttämiselle on köyhyys. Kouluvuosi Mosambikissa maksaa 10 euroa. 6\n7 DIA 20 UNICEF-kävelyn avulla jokainen voi osallistua afrikkalaisten lasten koulunkäynnin tukemiseen. Hintaesimerkeistä voi huomata, että jo pienilläkin summilla voidaan saada paljon aikaan. Voimme yhdessä vaikuttaa monen afrikkalaisen lapsen elämään. kouluvuosi maksaa 10 Mosambikissa 1 Matolääkitys 8 oppilaalle Angolassa 3 Koulutarvikkeet oppilaalle vuodeksi Zimbabwessa 7 Käsienpesupiste 5 oppilaalle Madagaskarissa 17 Koulukirjat oppilaalle Ruandassa 30 Koulutuspäivä opettajalle Ruandassa DIA 21 Nyt voimme vaikuttaa ja antaa tukemme muiden maiden lasten koulunkäynnille! Kiitos! 7


Zeldalandia - The Legend Of Zelda: Twilight Princess Zeldalandia\nThe Legend of Zelda: Twilight Princess (Zeruda no Densetsu Towairaito Purinsesu) on Nintendo Entertainment Analysis and Developmentin kehittämä toimintaseikkailupeli, jonka Nintendo julkaisi GameCube- ja Wii-pelikonsoleille vuonna 2006. Kyseessä on The Legend of Zelda -pelisarjan kolmastoista osa.\nTwilight Princessin tarina sijoittuu noin sadan vuoden päähän Ocarina of Timen tapahtumista. Päähenkilönä toimii nuori karjapaimen Link, joka muuntautuu sudeksi jouduttuaan pimeään rinnakkaismaailmaan, Twilight Realmiin. Link ja hänen salaperäinen liittolaisensa Midna yrittävät estää Hyrulea joutumasta kyseisen maailman nielemäksi.\nWii-versiota varten peliin lisättiin GameCube-versiosta poikkeavia ominaisuuksia, joista merkittävin on Wii Remoten käyttäminen ohjaamiseen. Muita lisäominaisuuksia ovat peilattu pelimaailma ja tuki laajakuvalle. Twilight Princess sai julkaisussaan hyvän vastaanoton, ja monet kriitikot pitävät sitä sarjan parhaana pelinä.\nTwilight Princess on maailman tutkimiseen ja esineiden keräämiseen keskittyvä toimintaseikkailupeli. Pelissä on yhdeksän luolastoa, joissa päähahmo Link taistelee vihollisia vastaan, kerää esineitä, ratkoo pulmia ja kohtaa viimeiseksi loppuvastuksen. Luolastojen läpäiseminen ja niistä saadut uudet esineet ovat edellytys tarinan etenemiselle. Kaikki luolastot ovat yhteydessä toisiinsa pelimaailman kautta, ja Link voi matkustaa niihin jalan, Epona-hevosella tai teleportaatiolla ennalta määrättyjen paikkojen kautta. Link käyttää pääasiassa miekkaa ja kilpeä, mutta saa pelin edetessä käyttöönsä myös muun muassa pommeja, bumerangin ja jousipyssyn. Suurta osaa esineistä voi myös käyttää suoraan hevosen selästä.\nLink muuttuu sudeksi astuessaan ensimmäistä kertaa pimeään Twilight Realm -nimiseen rinnakkaismaailmaan, joka on vallannut pelialueena toimivan Hyrulen. Susimuodossa Link hyökkää puremalla, käyttää aistejaan kohteiden jäljittämiseen, kaivaa kuoppia ja tunneleita tassuillaan sekä puhuu muille eläimille. Link ei voi kuitenkaan käyttää mitään esineitä, avata ovia tai kiivetä tikapuita ennen takaisin ihmiseksi muuttumista. Suden selässä ratsastava Midna auttaa Linkiä taistelussa vihollisia vastaan, avustaa pitkissä hypyissä ja käyttää teleportaatiota siirtääkseen heidät paikasta toiseen.\nThe Legend of Zelda: Ocarina of Timen tapaan Link lukitsee katseensa lähimpään viholliseen tai muuhun kohteeseen näppäimen painalluksella. Lukittautuminen auttaa puolustautumisessa ja hyökkäämisessä sekä tekee esimerkiksi tähtäämisestä jousiaseella automaattista. Peliin on sisällytetty tilannesidonnaiset painikkeet, mikä tarkoittaa että tietyllä painikkeella voi olla tilanteesta riippuen eri toiminto. Esimerkiksi A-näppäimellä voi antaa komennon puhumiseen, esineiden työntämiseen tai oven avaamiseen. Miekkaa ja kilpeä käytetään aina samoilla komennoilla, mutta toissijaiset esineet voi sijoittaa itse pikavalikon kautta esinenäppäimille.\nPelin Wii-versio käyttää Wii Remote - ja Nunchuk-ohjainten osoitus- ja liikkeentunnistusominaisuuksia hyödykseen. Näiden avulla esimerkiksi miekalla lyöminen tapahtuu Wii Remotea heilauttamalla. Jousiaseella ampuminen tapahtuu osoittamalla ohjaimella haluamaansa kohdetta, ja Wii Remoten sisäänrakennetusta kaiuttimesta kuuluu ääni nuolen lähtiessä liikkeelle. Kaiuttimesta kuuluu myös muita ääniä, kuten pieni musiikkipätkä aarrearkkua avattaessa. Jos kaiuttimen äänitason laskee minimiin, kaikki ääniefektit tulevat sen jälkeen suoraan television kaiuttimista. Pelin GameCube-versio käyttää samanlaista ohjausjärjestelmää kuin samalle konsolille julkaistu The Legend of Zelda: The Wind Waker. Ainoa eroavaisuus on pelaajan käytössä olevien esineiden määrän putoaminen kahteen, kun Z-näppäin on varattu Midnan kutsumiseen. C-tikulla vapaasti liikuteltava kamera on käytössä ainoastaan GameCube-versiossa.\nTwilight Princessin grafiikka on Ocarina of Timen tapaan tyylitellyn realistista, mutta huomattavasti kehittyneempää. Pelimoottorin pohjana on cel-shading-grafiikkaa käyttävän The Wind Wakerin pelimoottori. Sarjalle ominaisesti pelissä ei ole varsinaista ääninäyttelyä, vaan hahmot vain nauravat, huutavat tai päästävät muita ääniä tietyissä tilanteissa. Keskusteluissa Link pysyy aina hiljaisena, ja hänen reagointinsa puheisiin näkyvät vain muuttuvissa kasvojen ilmeissä. Link kuitenkin karjaisee lyödessään miekalla ja päästää hämmästelevän äännähdyksen nähdessään jotain odottamatonta. Ainoastaan Midnan puhe on kokonaan ääninäytelty, vaikka se onkin fiktiivisellä kielellä puhuttua. Pelin tekoäly on paljon kehittyneempää kuin The Wind Wakerissa. Viholliset reagoivat tapettuihin vihollisiin ja ohitse lentäviin nuoliin tai ritsan ammuksiin. Tekoäly voi havaita pelaajan myös paljon pidemmän matkan päästä kuin aikaisemmissa peleissä. Pelin vihollissuunnittelusta vastasi Yoshiyuki Oyama.\nHahmot ja maailma\nPelin hahmokaarti on tuttu edellisistä peleistä, mutta mukana on myös uusiakin hahmoja. Juonen kannalta tärkeimpiä tuttuja hahmoja ovat Link, prinsessa Zelda ja Ganondorf. Uusista hahmoista merkittävimpiä ovat Linkin liitolainen, Midna, ja hämärän maailman vallananastaja, Zant. Uusia rotuja ovat Twilit, joita esimerkiksi Midna edustaa, ja Ooccat, joita Ooccoo edustaa. Hyrule jakaantuu kuuteen maakuntaan, ja kaiken keskustana on Hyrule Castle sekä sen vieressä sijaitseva Castle Town. Muita kyliä pelissä ovat Kakariko Village ja Linkin kotikylä Ordon Village. Tärkeitä alueita ovat Gerudo Desert, aavikko; Snowpeak Mountains, korkea vuoristo; Lake Hylia, järvi; Death Mountain, vuori; ja Hyrule Field, laaja maailman yhdistävä tasankoalue.\nTwilight Princess sijoittuu noin sadan vuoden päähän Ocarina of Timen tapahtumista. Pelin alkaessa Link elää karjatilan apulaisena Ordonin kylässä. Kun hirviöt hyökkäävät kylään ja kaappaavat kylän lapset, Link lähtee heidän peräänsä ja joutuu oudon mustan seinämän taakse, missä hän muuntautuu suureksi sudeksi. Hirviö vie Linkin mukanaan, ja myöhemmin hän herää vangittuna eräässä Hyrulen linnan tyrmässä. Paholaismainen hahmo, Midna, ilmestyy selliin ja vapauttaa hänet. Midna opastaa Linkin linnan toisen vangin, prinsessa Zeldan, luokse.lähde?\nPrinsessa Zelda kertoo että Hämärän kuningas, Zant, yrittää pahalla voimalla yhdistää Hämärän maailman ja Hyrulen pimeyden maaksi. Zant kuuluu twili-rotuun, jonka Hyrulen jumalattaret karkottivat Hämärän maailmaan. Midna on myös twili, ja etsii asetta nimeltä sulautuneet varjot voittaakseen Zantin ja pelastaakseen Hämärän maailman. Link ja Midna saavat etsintäretken jälkeen sulautuneet varjot itselleen, mutta Zant ilmestyy paikalle ja ottaa aseen itselleen. Hän upottaa Linkin päähän mustan kristallin, joka vangitsee Linkin tämän susimuotoon, ja altistaa Midnan Lanayrun valonhengen valolle. Link vie Midnan prinsessa Zeldan luo, joka kertoo että ainoa keino Linkin muuntaumiseksi takaisin normaaliin olotilaan on Master Swordin löytäminen. Prinsessa Zelda yhdistää sydämensä Midnan kanssa, minkä ansiosta Midna voi olla Hämärän ulkopuolellakin. Link löytää Master Swordin, jonka ansiosta Zantin musta kristalli pakottautuu ulos hänestä.\nLink ja Midna saapuvat Hämärän peilin luokse, joka on ainoa keino päästä Hämärän maailmaan ja pysäyttää Zant. Peiliä vahtivat muinaiset viisaat paljastavat että he karkottivat Ganondorfin Hämärän maailmaan peilin avulla, ja että hän saattaa olla Zantin uusien voimien lähde. He myös kertovat, että Zant yritti tuhota peilin. Koska vain oikea twilien hallitsija kykenee siihen, peili hajosi vain neljään palaan. Link ja Midna korjaavat peilin, jonka jälkeen viisaat paljastavat Midnan olevan twilien todellinen hallitsija, hämärän prinsessa ("Twilight Princess"), ja että Zantin kirous muutti hänen ulkomuotonsa paholaismaiseksi. Link ja Midna hyökkäävät Zantin kimppuun, joka paljastaa hakeneensa voimansa Ganondorfilta ollessaan raivoissaan syrjäyttämisestään twilien kuninkaana. Ganondorf lupasi toteuttaa Zantin toiveet ja teki hänestä sätkynukkensa. Midna saa sulautuneet varjot haltuunsa ja tappaa sillä Zantin.\nLink ja Midna palaavat Hyrulen linnaan, jonka ympärillä on läpäisemätön maaginen seinämä. Midna murtautuu seinämästä läpi sulautuneiden varjojen avulla. Hän teleporttaa Zeldan ja Linkin turvaan Hyrule Fieldille ja yrittää tuhota Ganondorfin sulautuneilla varjoilla. Hyrulen linna tuhoutuu, ja Ganondorf ilmaantuu kentälle hevosen selässä, murskaten kädessään Midnalta saadut sulautuneet varjot. Zelda rukoilee valonhenkiä, jotka antavat hänelle valonuolia; Link ja Zelda kaatavat nuolilla Ganondorfin hevosen selästä. Link ja Ganondorf ottavat yhteen miekkataistelussa, jonka Link voittaa lävistämällä Ganondorfin hohtavan haavan Master Swordilla. Ganondorfin kuollessa Midna saa takaisin alkuperäisen ulkomuotonsa. Link, Zelda ja Midna matkaavat hämärän peilille, jonka avulla Midna palaa kotiinsa. Ennen lähtemistään Midna laittaa peilin säröille kyynelellään. Kadottuaan portaaliin peili pirstaloituu sulkien Hurylen ja hämärän maailman välisen yhteyden. Pelin lopussa Link palauttaa Master Swordin pyhään valtakuntaan ja ratsastaa Eponan selässä ulos Faronin metsistä, poispäin kotikylästään Ordonista.lähde?\nNintendo ilmoitti vuonna 2003 uuden Zeldan olevan kehityksessä GameCubelle. Kehitysryhmä oli sama kuin cel-shading-tyylillä toteutetussa The Wind Wakerissä, ja Shigeru Miyamoto sanoi että uudenkin pelin grafiikka toteutettaisiin samalla tyylillä. Vuoden 2004 GDC-messuilla Eiji Aonuma piti esitelmän, jonka aikana projektin työnimeksi mainittiin The Wind Waker 2. Nintendo of Americalta kuitenkin kerrottiin Aonumalle, että The Wind Waker myi Pohjois-Amerikassa odotettua huonommin. Syyksi mainittiin pelin graafinen tyyli, joka antoi kuluttajille kuvan nuoremmille suunnatusta pelistä. Aonuma kertoi Miyamotolle haluavansa tehdä realistisemman Zeldan, sillä hän pelkäsi että seuraavallakin pelillä olisi vastaavanlaisia ongelmia Pohjois-Amerikan markkinoilla. Miyamoto kehotti Aonumaa aloittamaan uudistuksen pelimekaniikasta ja kiinnittämään huomiota erityisesti asioihin joita ei voitu tehdä The Legend of Zelda: Ocarina of Timessa, kuten taisteluun hevosen selästä.\nAonuma tiimeineen onnistui kehittämään realistiselta näyttävän ratsastuksen neljässä kuukaudessa, ja Nintendo esitteli sen yleisölle trailerissa vuoden 2004 E3-messuilla. Tässä vaiheessa peli oli tarkoitus julkaista vuonna 2005 eikä se ollut enää jatko-osa The Wind Wakerille. Miyamoton mukaan graafinen tyyli vaihdettiin ensisijaisesti vastaamaan kysyntää, ja toisaalta myös siksi että se sopi paremmin vanhemmalle Linkille.\nAikaisemmissa Zelda-peleissä on käytetty teemaa kahdesta erillisestä mutta toisiinsa yhteyksissä olevasta maailmasta. A Link to the Pastissa Link matkustaa valoisan ja pimeän maailman välillä, kun taas Ocarina of Timessa ja Oracle of Agesissa Link matkustaa kahden eri aikakauden välillä. Kehitystiimi halusi käyttää samankaltaista teemaa. Yksi ehdotus oli, että Link muuttuisi sudeksi samaan tapaan kuten hän muuttuu jänikseksi mentyään pimeään maailmaan A Link to the Pastissa. Aonuma antoi tiimin kehittää uusia ideoita sillä aikaa kun hän keskittyi ohjaamaan The Legend of Zelda: The Minish Capin kehitystä Game Boy Advancelle. Tällä välin kehitystiimi joutui vaikeuksiin, sillä keskittyminen muodonmuutokseen ja rinnakkaismaailmoihin oli tehnyt Linkistä päähahmona epäuskottavan. Aonuman mielestä pelaaminenkaan ei tuntunut yhtä tuoreelta kuin samaan aikaan Nintendo DS:lle kehitetyssä Phantom Hourglassissa. Wii oli samaan aikaan kehityksessä työnimellä "Revolution", ja Miyamotolle tuli mieleen että Wii Remoten osoitustoiminto sopisi hyvin jousiaseelle. Hän ehdotti Aonumalle sen hyödyntämistä.\nAonuma oli tietenkin ajatellut jossain vaiheessa tekevänsä Zelda-pelin Wiille, mutta hän myös oletti että tekisi Twilight Princessin valmiiksi ennen sitä. Kehitysryhmä alkoi ohjelmoida osoitustoimintoon pohjautuvaa käyttöliittymää jousiaseelle. Aonuman mukaan osoittaminen suoraan ruutuun toi peliin uuden tuntuman, aivan kuten DS:n kosketusruutu toi Phantom Hourglassiin. Wii-käännös oli hänen mielestään paras tapaa jatkaa pelin kehitystä, mutta toisaalta hän ei halunnut tuottaa pettymystä niille pelaajille jotka olivat odottaneet julkaisua GameCubelle. Kahden version samanaikainen kehittäminen olisi kuitenkin viivästyttänyt julkaisua. Nintendon toimitusjohtaja Satoru Iwata oli sitä mieltä, että julkaisun viivästymisestä huolimatta kahden eri version julkaiseminen olisi loppupeleissä kuluttajien kannalta kaikkein paras vaihtoehto. Nintendo ilmoitti 16. elokuuta 2005, että peli julkaistaisiin joskus maaliskuun 31. päivän 2006 jälkeen. Syyksi ilmoitettiin että kehitystiimi tarvitsi lisää aikaa pelin tekemiseen.\nKehityksen siirtäminen GameCubelta Wiille oli helppoa, sillä Wii oli suunniteltu taaksepäin yhteensopivaksi GameCuben kanssa. Vuoden 2005 E3-messuilla Nintendo julkaisi pienen määrän Nintendo DS -pelikasetteja, joihin oli tallennettu Twilight Princessin traileri. Nintendo myös ilmoitti että Wiille tultaisiin julkaisemaan Zelda-peli, mutta media jäi epätietoiseksi siitä tarkoittiko tämä Twilight Princessiä vai aivan uutta peliä. Samojen messujen Game Critics Awardsissa peli sai "parhaan konsolipelin" ja "parhaan toimintaseikkailupelin" palkinnot, ja G4 TV palkitsi pelin pelattavan demon messujen parhaimpana. Kehitysryhmä jatkoi käännöstyötä ja loi prototyypin, jossa miekkaa ohjattiin heilautusliikkeellä ensimmäisen persoonan kuvakulmasta – ongelmana oli kuitenkin se ettei Linkin erilaisia liikkeitä nähnyt, joten tiimi päätti palautti kolmannen persoonan kuvakulman. Seuraavaksi ongelmaksi muodostui Linkin vasenkätisyys, sillä Aonuma itse käytti Wii Remotea oikealla kädellä. Niinpä miekan käyttö siirrettiin näppäimelle heilautusliikkeen sijaan.\nEnsimmäiset yksityiskohdat Wii-kontrolleista julkaisi brittiläinen NGC Magazine joulukuussa 2005, väittäen että jos Twilight Princessin GameCube-versiota pelaa Wiillä, pelaajalle annetaan mahdollisuus käyttää Wiin liikkeentunnistavaa ohjainta. Reggie Fils-Aime kiisti nämä väitteet sanomalla, että GameCube-pelin pelaamista Wiin ohjaimella ei ole tehty mahdolliseksi. Nintendo of Francen markkinointijohtaja Mathieu Minel kertoi Jeux-Francen haastattelussa, että Twilight Princess tulisi tavalla tai toisella tukemaan Wiin ohjainta. Nintendo pyysi kuitenkin nopeasti Jeux-Francelta, ettei lausuntoa julkaistaisi haastattelussa. Kuitenkin tämän jälkeen Shigeru Miyamoto vahvisti Wii-ohjaintuen Nintendo of Europen haastattelussa. GameCube-versioon ei kuitenkaan lisätty tukea Wii-kontrolleille. Vuoden 2006 E3–messuilla Nintendo ilmoitti, että Twilight Princessistä julkaistaisiin kaksi versiota: yksi GameCubelle ja toinen julkaisupelinä Wiille. Samoilla messuilla pelin Wii-versio oli ensi kertaa yleisön pelattavissa.\nNintendon työntekijät kertoivat Aonumalle että E3-demon testaajat valittivat hankalista kontrolleista. Aonumalle valkeni, että ryhmä oli lisännyt Wii-kontrollit miettimättä ollenkaan niiden intuitiivisuutta tai helppokäyttöisyyttä. Yhdessä Miyamoton kanssa hän alkoi suunnitella kontrolleja uusiksi jotta niiden käyttäminen olisi helpompaa. Uusittu esinesysteemi edellytti nyt miekalle varatun näppäimen käyttöä, joten miekan kontrollointi muutettiin takaisin elepohjaiseksi – tätä E3-demon pelaajatkin olivat toivoneet. Tämä kuitenkin toi esiin taas ongelman Linkin vasenkätisyydestä, sillä useimmat pelaajat käyttivät Wii Remotea oikealla kädellä. Kehitysryhmällä ei ollut tarpeeksi aikaa muuttaa Linkin hahmomallia, joten koko peli päätettiin peilata. Linkistä tuli oikeakätinen ja viittaukset "itään" sekä "länteen" muutettiin. GameCube-versio kuitenkin jätettiin ennalleen.\nSarjalle ominaisesti musiikki on Twilight Princessissä tärkeässä osassa. Pelin musiikin ovat säveltäneet Toru Minegishi, Asuka Ota ja Koji Kondo. Lisäksi Mahito Yokota on mainittu pelin lopputeksteissä pelin trailerimusiikin säveltäjänä. Toru Minegishi johti Twilight Princessin sävellystä ja äänisuunnittelua Koji Kondon valvonnassa. Säveltäjät hyödynsivät monissa kappaleissa pelisarjan aiemmista osista tuttuja johtoaiheita, kuten prinsessa Zeldan ja Ganonin teemamusiikkeja.\nPeliin olisi ollut mahdollista sisällyttää täysin orkesteroidut musiikkiraidat sekvensserin (tai MIDI-sekvensseri) sijaan. Vuoden 2005 E3-trailerissa oli yksi esinauhoitettu kappale, jonka on säveltänyt Koji Kondo ja orkesterille sovittanut Michiru Oshima. Yasuzo Takemoto johti myöhemmin kappaleen orkesterin edessä. Eri muusikot sävelsivät kolme hahmotelmaa trailerin musiikille, joista yksi julkaistiin virallisella soundtrackillä nimellä "The Legend of Zelda: Orchestra Piece #2". Nintendo ei kuitenkaan päättänyt käyttää kaikissa pelin musiikkikappaleissa nauhoitettua musiikkia, mikä saikin osakseen kritiikkiä. Alun perin Koji Kondo sanoi että haluaisi käyttää orkesteroitua musiikkia, sillä oikeat soittimet kuulostavat vakuuttavimmilta kuin digitaaliset soittimet. Pelin julkaisun jälkeen hän kuitenkin totesi, että täysin orkesteroidun musiikin käyttö kyseisen pelin kohdalla olisi ollut turhaa.\nAlkujaan Twilight Princess oli haavoittuvainen "Twilight Hack" -nimiselle puskurin ylivuotovirheelle, joka mahdollisti koodin ajamisen Secure Digital -kortilta. Oikein laadittu tallennustiedosto aiheutti pelin kaatumisen ja varmistamattoman koodin lataamisen, joka saattoi sisältää esimerkiksi ohjelmatiedoston. Koodin lataaminen pyrittiin estämään jo Wii Menun 3.3- ja 3.4-päivityksillä, mutta ne onnistuttiin kiertämään. Versio 4.0 korjasi haavoittuvuuden.\nTwilight Princess sai erittäin hyvän vastaanoton kriitikoilta. Monet heistä, kuten IGN:n Matt Casamassina, pitivät peliä parhaana Zelda-pelinä. Pelien arvostelupisteiden keskiarvoja laskeva sivusto Game Rankings laski pelin Wii-version keskiarvoksi 94 %. GameCube-version keskiarvo 96 % puolestaan teki siitä parhaiten arvostellun pelin vuonna 2006. Metacriticin valitsemien arvostelujen keskiarvo on Wii-versiolla 95 prosenttia ja GameCube-versiolla 96 prosenttia.\nUseimmiten arvosteluissa kehuttiin pelimekaniikkaa ja hyvin toteutettua visuaalista suunnittelua sekä animaatiota. Eniten kritiikkiä sai pelin grafikka, joka ei ollut julkaisuajankohtanaan parhainta mahdollista. Esimerkiksi Okamin ohjaaja kertoi pettyneensä pelin visuaalisuuteen. Sekä IGN että GameSpy kiinnittivät huomiota suttuisiin tekstuureihin ja matalaresoluutioisiin hahmomalleihin. GameSpotin Jeff Gerstmannin mielestä Wii-version kontrollit tuntuivat päälleliimatuilta, mutta 1UP.com-sivuston Jeremy Parish piti heilautusliikkeellä toteutettua miekkailua pelisarjan parhaana. IGN:n Matt Casamassina moitti myös MIDI-pohjaista soundtrackia ja ääninäyttelyn puutetta. Pelit-lehden Petri Heikkisen mukaan pelissä ei ole todellisia puutteita, mutta hän moitti valikkojen käyttöä olomuodonvaihdon yhteydessä. Heikkinen piti ääninäyttelyn puutetta pikemminkin hyvänä puolena ja sanoi lopuksi, että Twilight Princess on kuin "jännittävä seikkailuromaani". Pelaajan Janne Pyykkönen sanoi peliä innostavaksi ja mielikuvitukselliseksi, mutta ei pitänyt pelin hitaasta aloituksesta. Molempien arvostelijoiden mielestä Twilight Princessin hyvin suunniteltu graafinen tyyli onnistui peittämään muuten vanhentuneen grafiikan.\nPeli sai Spike TV:ltä "kriitikon valinta" -palkinnon ja voitti myös X-Playn "paras toimintaseikkailupeli" -palkinnon. Niin 1UP kuin Game Trailerskin antoivat pelille "vuoden peli 2006" -palkinnon, jonka lisäksi Game Trailers palkitsi sen "parhaana seikkailupelinä". Electronic Gaming Monthly antoi pelille palkinnon "parhaasta kenttäsuunnittelusta" ja "parhaasta taistelusysteemistä" sekä palkitsi sen "vuoden peli 2006" -tittelillä. Vuonna 2007 IEAA antoi pelille kaksi palkintoa: "vuoden Nintendo-peli" sekä "parhaiten myynyt roolipeli". Peli voitti myös "paras käsikirjoitus" -palkinnon vuoden 2007 Game Developers Choice Awards -palkintogaalassa sekä oli ehdokkaana "paras peli" -palkinnon saajaksi.\nTwilight Princessiä myytiin Japanissa 139 000 kappaletta ensimmäisen kahden päivän aikana ja 240 000 kappaletta Euroopassa sen ensimmäisten myyntiviikkojen aikana. Ensimmäisen viikon aikana kolme neljästä Wiin ostajasta osti myös Twilight Princessin, ja pelin myynnit ylittivät miljoonan rajan yksin Pohjois-Amerikassa kolmessa kuukaudessa. GameCube-version ensimmäisen myyntiviikon aikana peli saavutti noin 533 000 kappaleen myynnit, jolloin sitä ostettiin vähän aikaa enemmän kuin Wii-versiota. Kolmen myyntikuukauden jälkeen GameCube-versio oli myynyt maailmanlaajuisesti miljoona kappaletta, ja kuukauden jälkeen miljoonan raja ylittyi myös yksin Pohjois-Amerikassa. Wii-versio myi helmikuun 2008 loppuun mennessä 4,52 miljoonaa ja GameCube-versio heinäkuuhun 2007 mennessä 1,3 miljoonaa kappaletta.\nShigeru Miyamoto ilmaisi julkisesti pettymyksensä Twilight Princessin myyntilukuihin Japanissa. Hän sanoi uskovansa, että Zeldan tyylisten videopelien pelaajat alkavat olla yhä vähemmässä.


Töihin Ruotsiin - Työ ulkomailla - Suomi24\nSuomi24 / Työ ja opiskelu / Työelämä / Työ ulkomailla / Töihin Ruotsiin Töihin Ruotsiin\t7 Vastausta 5 193 Lukukertaa Tilaa palstan RSS-syöte\tAloita uusi keskustelu\t....\n11.5.2004 15:20\t0\tHei!\nLähinnä olisi tarkoitus prepata ruotsin kielen taitoa. Mitä kautta kantsis lähteä etsimään töitä?\nKiitti jo etukäteen! VASTAA\n...11.5.2004 15:56 0\tAvaa\nAsun ruotsin rajalla ja ainakin täältä on helppo mennä haaparannan työkkäriin kysymään töitä. Myös mol:in sivuilla on ulkomaan töistä juttua. Nordjobb- tai jokin vastaava on myös, josta löytyy ihan hyvin tietoa. Asuntohommista en tiedä. Varmaan helpottaa jos tunnet jonkun ruotsista, joka voisi auttaa sinua..Ei muuten kuulosta hölmöltä, olen miettinyt samaa itsekkin! :) VASTAA\ntässä jotakin11.5.2004 18:17 0\tAvaa\nNetissä voi suoraan täyttää työhakemuksia eri työnantajille Ruotsiin. Eiköhän itse Ruotsin työnvälitykseenkin voi netin kautta ilmoittautua, AMS-sivut, joilta voi katsella koko Ruotsin kattavasti työpaikkoja. Ajattelin, että koska Ruotsissa on jo niin paljon suomalaisia, niin heidän työnvälityksestään voi löytyä henkilöitä, jotka osaavat neuvoa suomeksi. Usealla isolla työnantajallakin on työhönotossa suomalaisia henkilöitä. Kommunikoida voi netin, kirjeen tai puhelimen kera.\nAsunnoista: Tukholman seuduilla on aina ollut vaikeaa asunnon saaminen, suorastaan pimeää bisnestä. Sensijaan Göteborgissa sai ainakin lähiöistä melkoisen nopeasti vuokra-asunnon. Vuokrat olivat halvempia kuin Suomessa, asunnot hyvin hoidettuja eikä siellä ollut erotteluja vuokralaisten suhteen tulorajojen muodossa. Riitti kun esitti todistettavasti, että pystyy maksamaan vuokransa.\nLycka till! VASTAA\naaa12.5.2004 17:49 0\tAvaa\nmulle soitti tänään nordjobista että olisinko tulossa?? sanoin että sain muita hommia,,, ja ne sano että asuntokin on kuulemma jo hankittu ,sanoin että en voi auttaa ja löin luurin kiinni... VASTAA\ntässä jota...12.5.2004 20:11 0\tAvaa\nKaiken kaikkiaan, jos muutakaan ei löydy, niin kyllähän pottumaistakin työtä vähän aikaa tekee. On mahdollisuus sinä aikana tutustua paikkakuntaan / työnantajiin paremmin ja katsella sieltä muuta hommaa. Kieli- ja "kulttuurituntemus tulee automaattisesti siinä sivussa. VASTAA\nei ei..29.5.2004 08:51 0\tAvaa\nGoteborgista on suorastaan mahdoton loytaa asuntoa.. tiedan tapauksia missa 15 henkea asuu kolmiossa VASTAA\nkannattaa21.5.2004 23:15 0\tAvaa\nKannattaa ihan vaan etsiä yritysten sivuja ja hakee suoraan. Työtilanne on heikko riippuen tietenkin alasta. Nordeassa tarjotaan ilman palkaa töitä ym...Eli sama tilanne kuin suomessa. Tuohon yhteen vastaukseen kommenttina, että kokemuksella voin sanoa, että Ruotsissa ei mikään asia tänä päivänä ole paremmin kuin Suomessa! On tullut myös dokumentteja täällä Ruotsin päässä miten Suomi on mennyt kauaksi Ruotsin edelle kehityksessään. VASTAA\nHanna22.5.2004 23:42 0\tAvaa\nItse tulin viime syksynä Malmöstä ja olin siellä 4 v. Malmössä ja Kööpenhaminan puolella on useita callcenteritä, joihin otetaan aika ajoin tarvitaan suomenkielisiä ihmisiä. Itse menin ensin hotelliin siivoamaan ja sitten aamiaistenhoitajaksi ja 8 kk jälkeen opittuani kieltä paremmin sain asiakaspalvelupaikan callcenterissä (suomenkielinen yhteyshlö) ja ruotsia täytyi silti osata pystyäkseen kommunikoimaan muitten kanssa.\nSuomi24 / Työ ja opiskelu / Työelämä / Työ ulkomailla / Töihin Ruotsiin Asiantuntijat\n(1) Työpaikka Espanjassa(1) Naikon oy Thaimaa(1) Näyttelijäksi Amerikkaan(1) Töitä Pariisista? Suomi24 tiedottaa


Suomen kieli toiminnan ytimenä - Suomen Kirjailijaliitto\nSuomen KirjailijaliittoLehtiLehden arkistoToiminnanjohtajaltaSuomen kieli toiminnan ytimenä\nLiiton jäsenyyskriteerit ovat asia, joka on vuosien saatossa kiinnostanut mediaa: toisinaan uutisoinnin kohteena on ollut yksittäisten henkilöiden jäseneksi hakeminen, toisinaan kiinnostusta ovat herättäneet liiton jäsenyyskriteerit yleisemmin. Liiton säännöissä jäseneltä vaaditaan vähintään kaksi suomen kielellä kirjoitettua kaunokirjallista teosta ja teoksilta sellaista ammatillista ja taiteellista tasoa, että kirjoittajaa voi pitää kirjailijana. Kirjailijan työhön ei ole koulutusta, joka pätevöittäisi ja joka voisi olla jäsenyyden ehtona, kuten on laita monissa muissa ammatillisissa yhdistyksissä. Kaikkien hakijoiden teokset luetaan huolella ja ammattilaisuuden taso arvioidaan liiton johtokunnassa.\nViime vuosina liiton jäsenvaatimukset ovat kiinnostaneet erityisesti toimittajia ja tutkijoita – tällä kertaa kiinnostuksen kohteena on ollut liiton vaatimus kirjailijan käyttämästä työkalusta – kielestä. Kirjailijaliiton jäseneksi voidaan sääntöjen mukaisesti ottaa vain suomen kielellä teoksensa kirjoittaneita kirjailijoita – kirjailijan äidinkielellä, asuinpaikalla tai kansallisuudella ei ole merkitystä. Mediassa on peräänkuulutettu sitä, että Kirjailijaliiton tulisi hyväksyä jäsenekseen myös muulla kuin suomen kielellä kirjoittavia kirjailijoita.\nLiitto kysyi tänä syksynä jäsenistöltään, mitkä ovat liiton tärkeimmät tehtävät, ja päivitti samalla myös strategiansa. Liiton tärkeimmiksi tehtäviksi jäsenistö katsoi kirjailijoiden sosiaaliturvan kehittämisen, tekijänoikeuslainsäädäntöön ja apurahoituksen tasoon vaikuttamisen sekä kirjallisuuden kulttuurisen aseman vahvistamisen. Jäsenistöltä tiedusteltiin myös osana jäsenkyselyä, pitäisikö liiton tarkoitusta, tehtävää ja siinä samalla liiton jäsenvaatimuksia muuttaa. Suomenkielisyys on liitossa koko toimintaa läpäisevä arvo: liitto on suomen kielellä kirjoittavien kirjailijoiden yhdysside ja toimii erityisesti suomenkielisen kirjallisuuden puolesta, vaikkakin monet edistämistämme asioista hyödyttävät toki kaikkia ammattikirjailijoita. Jäsenkyselyssä kysyttiin, pitäisikö liiton luopua suomen kielestä toiminnan perustana ja muuttaa tarkoitustaan siten, että sen tehtävänä olisi edistää kaiken kielisen kirjallisuuden asemaa ja toimia kaikkien Suomessa asuvien kirjailijoiden yhdyssiteenä ja ottaa jäsenikseen kaikki Suomessa asuvat kirjailijat.\nJäsenistö ei luonnollisestikaan ollut kannassaan yksimielinen, mutta siihen muutetaanko liittoa ja sen tarkoitusta lähitulevaisuudessa, kysely vastasi selkeästi: 75 % vastaajista oli sitä mieltä, että liiton on säilytettävä nykyinen tehtävänsä suomen kielellä kirjoittavien kirjailijoiden yhdistyksenä. Vanhimmat jäsenet olivat enemmän nykytilan kannalla, mutta myös enemmistö alle 40-vuotiaista katsoi, että liiton tulee jatkaa nykyistä linjaansa. Liiton sääntömääräisistä tehtävistä ja jäsenyyskriteereistä päättävät liiton jäsenet. Todettakoon vielä, että liiton sääntöjen muuttamiseen tarvitaan vahvan enemmistön tuki, yksinkertainen määräenemmistökään ei siihen riittäisi.\nLiiton perustehtävä on siis sama kuin se on ollut viimeiset 120 vuotta. Liiton ensimmäisten sääntöjen määrittelemä tarkoitus on ennallaan, vaikka strategiat ovat ajassa muuttuneet ja muuttuvat. Kirjailijaliiton seuraavan strategiakauden yhtenä tavoitteena on olla kirjailijoiden ammatillisen identiteetin vahvistaja ja vahva yhteiskunnallinen vaikuttaja. Pyrimme myös siihen, että kirjailijoiden ja heidän yhteistyökumppaniensa ymmärrys kirjailijan työstä, sen vaatimuksista ja sen edellytyksistä kasvaa. Liitossa tehtävä työ näiden asioiden eteen hyödyttää kaikkia kirjailijoita, jäseniä tai ei.